busy bee: Κακοποίηση σε ελέφαντες στα παρασκήνια τσίρκου.\nΚακοποίηση σε ελέφαντες στα παρασκήνια τσίρκου.\nΠλήθος βίντεο κακοποίησης ζώων από τους ανθρώπους του γνωστού τσίρκου Ringling Bros έχει αναρτήσει στην ιστοσελίδα που δημιούργησε για να αναδείξει το ζήτημα η γνωστή φιλοζωική οργάνωση PETA,στο ringlingbeatsanimals.com. Το συγκεκριμένο τσίρκο, όπως αναφέρεται και στο ιστορικό του που έχει συντάξει η οργάνωση, έχει μακρά παράδοση στην άγρια κακοποίηση ζώων που προσεγγίζει πλέον τον ένα αιώνα.\nΟι ελέφαντες που συμμετέχουν στο σόου αναγκάζονται να ζουν σε βρώμικα κλουβιά με άθλιο εξαερισμό, περιορισμένοι στο μικρό χώρο πολλές φορές για περισσότερο από 26 συνεχείς ώρες. Η «εκπαίδευση» των ζωών περιλαμβάνει μαστίγωμα, χτυπήματα στο κεφάλι με σίδερα, τεχνική που έχει επιφέρει το θάνατο 26 ελεφάντων από το 1992 αλλά και άλλων ζώων.... Το τσίρκο Ringling Bros βρέθηκε πρόσφατα στα δικαστήριο κατηγορούμενο για κακοποίηση ελεφάντων με γάντζους και ηλεκτρικά άγκιστρα καθώς και για παρατεταμένο περιορισμό τους με αλυσίδες. Η απόφαση ήταν αθωωτική, αλλά ειρωνικά, εκδόθηκε λίγες μέρες πριν βγουν στη δημοσιότητα νέες εικόνες φοβερής κακοποίησης μικρών ελεφάντων.\nΜανώλη, καλησπέρα. Στον τίτλο χρειάζεται μια μικρή διόρθωση στον ελέφαντα.\nΝα είσαι καλά που μας μαθαίνεις τόσα πολλά :)\nMatriga μου σε ευχαριστώ!\nΟ δαίμων του πληκτρολογίου!! :)


Εγώ θα σε βοηθήσω, στο είπα!!! (Θαύμα) - ΑΡΧΑΓΓΕΛΟΣ ΜΙΧΑΗΛ\nΑρχική/ΘΑΥΜΑΤΑ/Εγώ θα σε βοηθήσω, στο είπα!!! (Θαύμα)\nΟι Προφητείες επαληθεύονται; - "Μετά τη Συρία… η Ελλάδα"


Κερκυραϊκή Αλεπού ...το Blog της Κέρκυρας: ΔΝΤ: Δεν πίστευαν στη διάσωση της Ελλάδας από το 2010\nΔΝΤ: Δεν πίστευαν στη διάσωση της Ελλάδας από το 2010\n«Πώς το ατύχημα του Διεθνούς Νομισματικού Ταμείου στην Ελλάδα, αλλάζει το Ταμείο» τιτλοφορείται εκτενές δημοσίευμα του Ρόιτερς, που καταγράφει μέσα από έρευνα και συνεντεύξεις τις αμφιβολίες που επικρατούσαν από την αρχή στο ΔΝΤ για τα σχέδια διάσωσης της Ελλάδας που ξεκίνησαν πριν από πέντε χρόνια.\nΗ έρευνα αδημοσίευτων πρακτικών του Διοικητικού Συμβουλίου του ΔΝΤ δείχνει ότι μια ευρύτατη πλειοψηφία των διευθυντών του Ταμείου θεωρούσαν στις 9 Μαΐου του 2010 ότι το ελληνικό πρόγραμμα δεν θα ήταν αποτελεσματικό, αναφέρει το δημοσίευμα.\nΚαι σημειώνει: «Νέες συνεντεύξεις με περισσότερους από 20 υψηλόβαθμους αξιωματούχους, καθώς και εκτενής έρευνα των πρακτικών των διοικητικών συμβουλίων του ΔΝΤ δείχνουν την αναταραχή και τις διαφορές μέσα στο Ταμείο, τότε (πριν από πέντε χρόνια) και τώρα».\nΗ μεγαλύτερη ανησυχία για το πρόγραμμα ήταν ότι δεν προβλεπόταν αναδιάρθρωση του χρέους, θυμούνται αξιωματούχοι του ΔΝΤ.\n«Ήταν απόλυτα σαφές στο κτίριο του ΔΝΤ –όχι σε όλους, αλλά στη μεγάλη πλειοψηφία μας– ότι ήταν αναγκαία η αναδιάρθρωση», σημείωσε υψηλόβαθμος αξιωματούχος του ΔΝΤ. Αλλά οι Ευρωπαίοι φοβόνταν ότι οι ευρωπαϊκές τράπεζες που ήταν γεμάτες με ελληνικά ομόλογα θα μπορούσαν να καταρρεύσουν και υποστήριξαν ότι μία αναδιάρθρωση του χρέους θα μετέδιδε τα οικονομικά προβλήματα της Ελλάδας σε άλλα μέρη της Ευρωζώνης, παρακινώντας άλλες χώρες να ζητήσουν επίσης συμφωνίες για το χρέος τους.\n«Οι επιπτώσεις βαραίνουν ακόμη το Ταμείο. Το ΔΝΤ λέει τώρα ότι δεν θα συμμετάσχει στο τελευταίο πρόγραμμα βοήθειας της Ελλάδας, αν η Ευρώπη δεν δεχθεί την αναδιάρθρωση του (ελληνικού) χρέους σε μία έκταση που έως τώρα η Ευρώπη απέρριπτε», σημειώνει το Ρόιτερς.\nΟ Ευάγγελος Βενιζέλος, που ανέλαβε υπουργός Οικονομικών το καλοκαίρι του 2011, δήλωσε στο Ρόιτερς ότι το πρόβλημα ήταν πολιτικό.\n«Αυτοί (το ΔΝΤ και η Ευρώπη) επέμεναν σε σκληρά μέτρα για να αποδείξουμε ότι ήμασταν έτοιμοι να πληρώσουμε το πολιτικό κόστος».\nΩστόσο, οι ΗΠΑ, που είναι ο μεγαλύτερος μέτοχος του Ταμείου, πιστεύουν ότι ο κανόνας «για την κατ΄εξαίρεση πρόσβαση» πρέπει να παραμείνει.\nΗ εμπλοκή του ΔΝΤ στην Ευρωζώνη έχει εντείνει, επίσης, τη συζήτηση για την κυριαρχία του Ταμείου από τις ΗΠΑ και την Ευρώπη.


Το Ηνωμένο Βασίλειο και η Ευρωπαϊκή Ένωση επανέλαβαν σήμερα τις διαπραγματεύσεις τους, μέσω τηλεδιάσκεψης, σε μια προσπάθεια να ξεπεράσουν τις «θεμελιώδεις διαφορές» τους και να καταλήξουν σε μια συμφωνία μετά το Brexit που θα επιτρέπει να αποφευχθεί ένα επίπονο "no-deal" στις 31 Δεκεμβρίου._\nΠηγες ΕΕ: Ισως ειναι ηδη αργα για εμπορικη συμφωνια στο Brexit\nΥψηλόβαθμος αξιωματούχος της ΕΕ δήλωσε σήμερα ότι «ίσως να είναι ήδη αργά» για να συναφθεί η όποια εμπορική συμφωνία με τη Βρετανία πριν λήξει η ανεπίσημη συμμετοχή την ΕΕ στα τέλη αυτού του χρόνου, ακόμα κι αν οι διαπραγματευτές του Brexit καταλήξουν σε μια συμφωνία αυτή ή την επόμενη εβδομάδα._\nΤηλεφωνική επικοινωνία με τον Βρετανό πρωθυπουργό Μπόρις Τζόνσον είχε σήμερα ο Κυριάκος Μητσοτάκης. Οι δύο ηγέτες συζήτησαν για τις διμερείς σχέσεις, το Brexit, καθώς και τις εξελίξεις και τα προβλήματα στην Ανατολικ_\nΗ Βρετανία δέχτηκε να ξαναρχίσουν από αύριο οι εντατικές συνομιλίες με την ΕΕ, ανακοίνωσε εκπρόσωπος της Ντάουνινγκ Στριτ, μετά από τηλεφωνική επικοινωνία των επικεφαλής διαπραγματευτών των δύο πλευρών. «Με βάση αυτή_\nΠΟΛΙΤΙΚΗ Τηλεφωνική επικοινωνία Μητσοτάκη-Τζόνσον για Brexit, τουρκικές προκλήσεις και πανδημία\nΟ πρόεδρος του Ευρωπαϊκού Συμβουλίου Σαρλ Μισέλ δήλωσε σήμερα πως η Ευρωπαϊκή Ένωση συνεχίζει να εργάζεται για μια συμφωνία με τη Βρετανία και ευελπιστεί πως μια πρόοδος στο κλείσιμο των κενών σε μια εμπορική σχέση είνα_\nΟ Ευρωπαίος διαπραγματευτής για το Brexit Μισέλ Μπαρνιέ ζήτησε από τα κράτη μέλη να βρουν έναν συμβιβασμό μεταξύ τους για την αλιεία στις εμπορικές διαπραγματεύσεις με τη Βρετανία, οι οποίες φθάνουν στο πιο κρίσιμο σημε_


Πολιτική Άποψη : Αυταπάτες με συμβόλαια τιμής απο τον Καμμένο του 2012.\nΑυταπάτες με συμβόλαια τιμής απο τον Καμμένο του 2012.\n"Συμβόλαιο τιμής για την σωτηρία της πατρίδας από την κατάσταση που θέλει να επιβάλει η Νέα Τάξη Πραγμάτων υπέγραψαν σήμερα Τρίτη 10 Απριλίου 2012 ο πρόεδρος του κινήματος ΑΝΕΞΑΡΤΗΤΟΙ ΕΛΛΗΝΕΣ Πάνος Καμμένος και εκπρόσωποι 11 πολιτικών φορέων, συλλογικοτήτων και κινημάτων που συμμετείχαν ενεργά στον αγώνα του ελληνικού λαού στην πλατεία Συντάγματος και σε όλη την Ελλάδα κατά του Μνημονίου.\nΠρωταρχική δέσμευση όλων των πλευρών είναι ότι δεν θα υπάρξει καμιά συνεργασία με κανένα κόμμα, φορέα ή πρόσωπο που έχει ταχθεί υπέρ του μνημονίου!!!!"\nΑυτά τα συμβόλαια υπέγραφε με κινήσεις πολιτών το 2012 ο Καμμένος και όπως ο Τσίπρας έτσι και αυτός με τις αυταπάτες τους εξαπατήσανε τους πολίτες.\nΟπως φαινεται και στην ανακοίνωση των Ανεξάρτητων Ελλήνων τότε ,υπήρχανε πολιτικά κινήματα του Μίκη Θεωδοράκη (ΣΠΙΘΑ), οι Αγανακτισμένοι της πλατείας Συντάγματος που χαθήκανε σήμερα και άλλοι που υπογράψανε αυτό το συμβόλαιο τιμής.\nΚαι για να πείσει και κλέψει την ψήφο των Ελλήνων πολιτών ,με έντονο το στοιχείο του λαικισμού υπέγραφε Συμβόλαιο τιμής για την σωτηρία της Πατρίδας με όλα αυτά τα κινήματα πολιτών και με δέσμευση να μην συνεργαστεί με κανέναν που έχει ταχθεί υπέρ του Μνημονίου.\nΑντιλαμβανόμαστε πλέον οτι μέσα στις αυταπάτες δεν είναι μόνο ο Τσίπρας αλλά και ο Καμμένος!!!\nΑναρτήθηκε από Έναν απλό σκεπτόμενο πολίτη στις 5/13/2016 12:56:00 π.μ.


Αττίλας (Βασιλιάς και Αρχηγός της Ουννικής Αυτοκρατορίας)\nΠλήρες όνομα: Αττίλας ο Ούννος\nΕπάγγελμα: Βασιλιάς και Αρχηγός της Ουννικής Αυτοκρατορίας\nΓιατί διάσημο: Ο Αττίλας ήταν βασιλιάς των Ούννων, ενός σκληροπυρηνικού νομαδικού λαού από τα ανατολικά της Ρωμαϊκής Αυτοκρατορίας, από το 434 μέχρι τον θάνατό του το 453. Αν και ήταν ένας από τους ηγέτες που πολιορκούσαν την παρακμάζουσα Ρωμαϊκή Αυτοκρατορία, το όνομά του παραμένει στη λαϊκή φαντασία ως ο μεγαλύτερος βάρβαρος απ' όλους.\nΟ Αττίλας κληρονόμησε τον θρόνο μαζί με τον αδελφό του Μπλέντα. Ο αδελφός κυβέρνησε μαζί, διαπραγματεύοντας τη Συνθήκη του Μάργους το 439, με τον Ρωμαίο αυτοκράτορα Θεοδόσιο Β', πληρώνοντας ουσιαστικά τους Ούννους για να μην εισβάλουν στην αυτοκρατορία. Ωστόσο, οι Ούννοι αργότερα ισχυρίστηκαν ότι η συνθήκη είχε παραβιαστεί και εισέβαλαν στην επαρχία του Ιλλυρικού, λεηλατώντας το ρωμαϊκό έδαφος σχεδόν μέχρι τα τείχη της Κωνσταντινούπολης.\nΤο 445 μ.Χ. ο Αττίλας έγινε μοναδικός ηγεμόνας, πιθανότατα μετά τη δολοφονία του αδελφού του. Ο Αττίλας συνέχισε να εισβάλλει και να λεηλατεί την αυτοκρατορία, καταστρέφοντας πόλεις με τρύπες κατά καιρούς στη σύγχρονη Ουγγαρία, την Ελλάδα, την Ισπανία και την Ιταλία.\nΤο 450 μ.Χ., η αδερφή του Δυτικού Αυτοκράτορα Βαλεντινιανού, Ονόρια, έστειλε το δαχτυλίδι των αρραβώνων της στον Αττίλα μαζί με ένα αίτημα να τη σώσει από έναν ανεπιθύμητο τακτοποιημένο γάμο. Ο Αττίλας πήρε την Ονόρια στο λόγο της και ζήτησε αμέσως τη μισή αυτοκρατορία ως προίκα και βάδισε προς τη Ρώμη. Ηττήθηκε μόνο από τις συνδυασμένες δυνάμεις του ρωμαϊκού στρατού και των Βησιγότθων στην αιματηρή μάχη των πεδιάδων της Καταλονίας το 451, κατά την οποία σκοτώθηκε ο ηγέτης των Βησιγότθων Θεόδωρος Α'.\nΟ Αττίλας πέθανε μόλις δύο χρόνια αργότερα κατά την εισβολή στην Ιταλία, πεθαίνοντας τη νύχτα του γάμου του με μια από τις πολλές νύφες του. Η Ουννική αυτοκρατορία κατέρρευσε λίγα μόλις χρόνια αργότερα.\n0451-04-07 Ο Αττίλας ο Ούννος λεηλατεί το Μετς στη βορειοανατολική Γαλλία\n0451-06-20 Μάχη των Καταλανικών Πεδιάδων: Οι δυνάμεις των Ρωμαίων και των Βησιγότθων νικούν τον Αττίλα τον Ούν στη βορειοανατολική Γαλλία, αλλάζοντας την εισβολή των Ούννων στη Ρωμαϊκή Γαλατία (αμφισβητούμενη η ακριβής ημερομηνία)\n0452-06-08 Η Ιταλία εισέβαλε από τον Αττίλα τον Ούννο\nπου ήταν ο πρώτος πρωθυπουργός του Ισραήλ\nΓιατί η Μάτα Χάρι δεν ήταν η κατάσκοπος που νόμιζες ότι ήταν


Δύο από τα πιο ιστορικά rock & roll σχήματα της χώρας, οι Sound Explosion και οι Bullets, συναντήθηκαν στη σκηνή του Gagarin, σε ένα double bill απολαυστικό και συνάμα εκτονωτικό, όπως αρμόζει σε μια σωστή rock & roll σύναξη.\nΟι Bullets μετρούν ήδη τρεις δεκαετίες αταλάντευτης αφοσίωσης στο rock & roll και τα live τους όλα αυτά τα χρόνια αποτελούν εγγύηση ξεφαντώματος. Η συγκεκριμένη εμφάνιση τους μαζί με τους Sound Explosion είχε μάλιστα χαρακτήρα ανταπόδοσης μιας και είχε προηγηθεί η κοινή συναυλία των δυο γκρουπ πριν λίγους μήνες στη Θεσσαλονίκη. Ως φιλοξενούμενοι οι Θεσσαλονικείς ανέβηκαν πρώτοι στη σκηνή περίπου στις 10:20. Από εκείνη τη στιγμή και μετά από τα ηχεία ξεχείλιζε ατόφιο, παλιομοδίτικο rockabilly. Η συνταγή της μπάντας είναι γνωστή και -εκ του αποτελέσματος- επιτυχημένη, δηλαδή συνθέσεις δικές της μαζί με κλασικές του ήχου, πάντα με rockabilly προσέγγιση. Η επιτυχία του εγχειρήματος κρίνεται δεδομένη μιας και ο κόσμος που παρακολουθεί τα live τους πάντοτε το απολαμβάνει και δεν χάνει την ευκαιρία για χορό και τραγούδι. Το sing-along στα My Bonnie, Baby Baby Bala Bala και Tainted Love αποτελούν χαρακτηριστικά παραδείγματα. Αν έπρεπε να διαλέξω ωστόσο την καλύτερη διασκευή της βραδιάς, αυτή θα ήταν σίγουρα στο αγαπημένο I’m On Fire του ενός και μοναδικού Αφεντικού, που ακόμα και σε rockabilly εκδοχή παραμένει υπέροχο. Όταν πια μας αποχαιρέτησαν πανηγυρικά με το Hey Baby, τότε μόνο συνειδητοποιήσαμε ότι είχε περάσει μιάμιση ώρα, η οποία κύλησε σαν νεράκι. Η συγκεκριμένη διάρκεια της εμφάνισης των Bullets δικαιολογεί την χρήση του όρου double bill, που αναφέραμε στην αρχή. Αποχωρώντας από τη σκηνή, ανανέωσαν το ραντεβού για σύντομα, όπως και έγινε, όπως θα διαβάσετε παρακάτω.\nΉταν περασμένα μεσάνυχτα όταν η σκηνή ετοιμάστηκε πια για τους Sound Explosion. Ο Δημήτρης Δημόπουλος αφού έλεγξε ότι όλα ήταν στην εντέλεια, έκανε το σταυρό του (ποιος ξέρει τι έχει δει ο άνθρωπος όλα αυτά τα χρόνια…) και έδωσε το έναυσμα για να ξεκινήσει το live. Με τις πρώτες νότες του Inspector Clouseau In Outter Limits ήταν σαν να απελευθερώθηκε το θηρίο. Το γκρουπ εξαπέλυσε μια απίστευτη ηχητική επίθεση που έπιασε εξαπίνης όσους είχαν έρθει αδιάβαστοι. Μιλάμε για τρομερή ενέργεια και φόρα, σαν το συγκρότημα να έπαιζε με σπασμένα φρένα. Ήταν τέτοια η όρεξη και η διάθεση των τεσσάρων μουσικών που θα κοντράριζε ακόμα και μια μπάντα 20άρηδων. Το προ τριετίας reunion live τους τέτοιες μέρες του Απρίλη (τρομερή σύμπτωση ότι και τότε ήταν Record Store Day…) στο Fuzz και κυρίως η κυκλοφορία του περσινού άλμπουμ The Explosive Sound of… (δυόμισι δεκαετίες σχεδόν μετά το ντεμπούτο τους) προφανώς τους αναζωογόνησαν για τα καλά. Κάποια άλλη εξήγηση δεν έχουμε…\nΠρέπει να σημειώσουμε πως η αποδοχή του νέου υλικού από το κόσμο είναι πραγματικά εντυπωσιακή, ειδικά τα Bring Back Your Love και In My Grave, πρέπει να θεωρούνται ήδη κλασικά. Είναι χαρακτηριστικό πως το κοινό τα υποδέχθηκε με ιδιαίτερη θέρμη και μάλιστα δεν ήταν λίγοι αυτοί που τραγουδούσαν τους στίχους τους. Ο Γιάννης Αλεξόπουλος μάλιστα δεν παρέλειψε να ευχαριστήσει από μικροφώνου τον κόσμο για το γεγονός πως οι νέες τους συνθέσεις έχουν αγαπηθεί πολύ από τους fans, μέσα στο μικρό χρονικό διάστημα που έχει μεσολαβήσει από την κυκλοφορία του LP. Μάλιστα το πάντρεμα τους με τα παλαιότερα κομμάτια της μπάντας ήταν πραγματικά αρμονικό με αποτέλεσμα η συναυλία να έχει μια άψογη ροή. Κάπως έτσι το παρόν συνδέθηκε με το παρελθόν, το οποίο τιμήθηκε επίσης δεόντως (ποιος άλλωστε δεν θέλει να ξανακούσει για παράδειγμα τα Another Lie και Lost In Tyme).\nΣτις συναυλίες των Sound Explosion σημαντικη θέση κατέχουν πάντα οι διασκευές, την ρόλο και τον τρόπο επιλογής των οποίων εξήγησε με σαφήνεια ο Γιάννης Αλεξόπουλος στην συνέντευξη που μας παραχώρησε πρόσφατα. Ιδιαίτερη αναφορά αξίζει στην εκτέλεση στο υπερκλασικό Misirlou, το οποίο αφιερώθηκε σε κάποιον που έφυγε πριν λίγο καιρό (προφανώς τον Dick Dale, η διασκευή του οποίου στο κομμάτι είναι πασίγνωστη). Κατά τα λοιπά, μεταξύ άλλων ακούστηκαν τα πολύ γνωστά Cinderella και Unchain My Heart, καθώς και το Nobody But Me (οι περισσότεροι το γνωρίζουν στην εκτέλεση των Human Beinz), το οποίο κράτησαν για φινάλε. Στο τελευταίο μάλιστα ανέβηκαν στη σκηνή και τα μέλη των Bullets δίνοντας έτσι ένα πανηγυρικό τόνο στο κλείσιμο της βραδιάς.\nΜετά από 35 κομμάτια (κάτι παραπάνω από μιάμιση ώρα) οι Sound Explosion κατέβηκαν από τη σκηνή έχοντας πραγματοποιήσει μια καταιγιστική εμφάνιση, που δεν άφησε κανένα με το παραμικρό παράπονο. Τι κι αν οι τεχνικές δυσλειτουργίες τους συνόδεψαν σε όλη τη διάρκεια του live τους, τις αντιμετώπισαν με το δυνατότερο όπλο τους, το χιούμορ και τη θετική διάθεση. Ειδικά ο Σταύρος Δακτυλάς, ο οποίος καταταλαιπωρήθηκε από τα πιατίνια του, χειροκροτήθηκε δικαίως και μάλιστα εις τριπλούν (όταν ο κόσμος ήταν έτοιμος και για τέταρτο χειροκρότημα, ο Αλεξόπουλος τον προσγείωσε λέγοντας «μην το παρακάνουμε και το πάρει πάνω του…»). Βεβαίως, ο Δακτυλάς ακόμα και έτσι ήταν πραγματικός οδοστρωτήρας, κοπανούσε τα τύμπανα όλο το βράδυ θαρρείς με αστείρευτο μένος. Χαρακτηριστικό επίσης το στιγμιότυπο με τον Αλεξόπουλο να καθυστερεί με το κούρδισμα της δωδεκάχορδης κιθάρας μέχρι να το παρατήσει αναφωνώντας απλώς «δε γ***ται». Η πιο σπαρταριστή στιγμή της βραδιάς όμως ήταν όταν κάποιος από το κοινό φώναξε την γνωστή προτροπή «παίχτε πανκ!» για να λάβει την πληρωμένη απάντηση από τον Αλεξόπουλο «θα παίξουμε ποπ…».\nΤρεις χορταστικές ώρες rock & roll μας πρόσφεραν συνολικά οι Sound Explosion και οι Bullets. Δυο συγκροτήματα που υπηρετούν το είδος τρεις δεκαετίες τώρα (συνεχόμενα οι Bullets, με αρκετές διακοπές οι Sound Explosion), καταφέρνοντας να διατηρούν ένα πιστό κοινό που τους ακολουθεί όλα αυτά τα χρόνια. Η βραδιά τελικώς εξελίχθηκε σε ένα rock & roll γλέντι, όπως ακριβώς προσδοκούσαμε τόσο οι ακροατές που βρεθήκαμε εκεί όσο και οι μουσικοί.\nMore in this category: « Live Review: Release Athens 2017 (Day 1): Röyksopp/Moderat/Larry Gus/The Rattler Proxy/Etten, Πλατεία Νερου, 2/6/2017\tLive Review: Mammal Hands @ Κρεμλίνο, 26/4/2018 »


«Λυσιστράτη» – Ην-Ων\nΗ δημοτική θεατρική ομάδα του Δήμου Μινώα Πεδιάδας, «Δρώντες επί σκηνής» σε συνεργασία με το καλλιτεχνικό σχολείο Ηρακλείου παρουσιάζει το έργο του Αριστοφάνη «ΛΥΣΙΣΤΡΑΤΗ». Μια κωμωδία που γράφτηκε και διδάχτηκε το 411 π.Χ και χαρακτηρίζεται ένα από τα παλαιότερα και χαρακτηριστικότερα αντιπολεμικά έργα.\nΗ πρεμιέρα του έργου θα γίνει την Τετάρτη 25 Ιουλίου στο Δημοτικό Θέατρο Αρκαλοχωρίου στις 21:00 και θα γίνουν επίσης παραστάσεις:\n– Τετάρτη 8 Αυγούστου στο δημοτικό σχολείο Θραψανού στις 21.00\n– Τετάρτη 5 Σεπτεμβρίου στο Καστέλι στις 21:00\nΣκηνοθεσία Ευαγγελία Μαρκοπούλου, κείμενα-διασκευή Μαρία Κίτρε.\nTagged ΑΝΤΙΠΕΡΙΦΕΡΕΙΕΣΑΡΚΑΛΟΧΩΡΙΔήμος Μινώα ΠεδιάδοςΔημοτικό Θέατρο ΑρκαλοχωρίουΔΟΠΑΠΕΠΕΚΔΗΛΩΣΕΙΣΕυαγγελία ΜαρκοπούλουΗΡΑΚΛΕΙΟΘέατροΘραψανόΚΑΣΤΕΛΙΚΡΗΤΗΛΥΣΙΣΤΡΑΤΗΜαρία ΚίτρεΠΕΡΙΦΕΡΕΙΑ ΚΡΗΤΗΣΠΕΡΙΦΕΡΕΙΕΣΠολιτισμός


bookreadert-3: Το ιστολόγιο της Λέσχης Ανάγνωσης της ΕΡΤ3: Πρωτοχρονιά 2015 και λίγες παλιές... πρωτοχρονιές\nΤο 2015, το καλωσόρισε ο συντονιστής μας,\nΓιώργος Καλιεντζίδης, με ένα ποίημα του:\nΗ Πυθαγόρεια αισιοδοξία\nΤο άθροισμα των τετραγώνων\nτου εγώ και του εσύ ξεφεύγει\nαπό τα όρια του επιπέδου,\nκι έτσι προκύπτει μια αδέσποτη υποτείνουσα\nπου το τρυπά, το ξεσκίζει.\nΚαι βγαίνει μια κραυγή οργισμένου νέου,\nπου συνθλίβεται από το δικό σου εγώ.\nΟι κούκλες μιας σπασμένης βιτρίνας\nβγαίνουν, μας χαιρετούν και περπατούν ανάμεσά μας.\nΓια το 2014, μια ηλεκτρονική "συνομιλία"\nΤΗΝ ΑΛΛΗ ΤΕΤΑΡΤΗ, 15 ΙΑΝΟΥΑΡΙΟΥ 2014, ΘΑ ΣΥΝΑΝΤΗΘΟΥΜΕ ΣΤΙΣ 8 μ.μ. ΣΤΟ ΚΑΦΕ ΤΟΥ ΜΑΚΕΔΟΝΙΚΟΥ ΜΟΥΣΕΙΟΥ ΓΙΑ ΤΟ ΠΙΤΑ.\nΤΑ ΜΑΘΗΜΑΤΑ ΞΕΚΙΝΟΥΝ ΣΤΙΣ 22 ΙΑΝΟΥΑΡΙΟΥ, ΜΕ ΠΡΩΤΗ ΣΥΝΑΝΤΗΣΗ ΣΤΟ ΣΠΙΤΙ ΤΗΣ ΑΝΤΙΓΟΝΗΣ. ΤΟ ΒΙΒΛΙΟ ΠΟΥ ΕΠΕΛΕΞΕ ΝΑ ΣΥΖΗΤΗΣΟΥΜΕ ΕΙΝΑΙ ΤΟ: "Η ΑΔΕΡΦΗ ΜΟΥ" ΤΟΥ ΖΟΥΜΠΟΥΛΑΚΗ.\nΜΕ ΣΥΝΕΝΝΟΗΣΗ ΜΠΟΡΟΥΜΕ ΝΑ ΚΙΝΗΘΟΥΜΕ ΟΛΟΙ ΜΕ ΤΑ ΑΥΤΟΚΙΝΗΤΑ ΠΟΥ ΔΙΑΘΕΤΕΙ Η ΟΜΑΔΑ. ΓΙΑ ΤΟΥΣ ΓΙΩΤΑΧΗΔΕΣ ΠΡΟΣΦΟΡΑ Ο ΧΑΡΤΗΣ\nΘΕΛΩ ΤΟ ΦΛΟΥΡΙ\nΌποια/ όποιος κερδίσει το φλουρί της βασιλόπιτας , καλείται να απογραφεί μέχρι την 31-1-2014 και να συμπληρώσει το έντυπο ΕΦ (φλουρί) ,ώστε να φορολογηθούν. Ο συντελεστής φόρου θα είναι ανάλογος με:\nΓια περιπτώσεις που αφορούν σπιτικές βασιλόπιτες, απαιτείται Ε1, Ε9 και ΕΤΑΚ της οικοδέσποινας.\nπάλι το θέλω\nΓια το 2013, τι να πούμε, τα είπε όλα η Αρχοντούλα\nσε μήνυμα προς όλους στις 12/01/2013:\nΓΙΑ ΤΟ ΚΑΛΟ ΤΟΥ ΝΕΟΥ ΧΡΟΝΟΥ, ΚΟΨΑΜΕ ΤΗ ΒΑΣΙΛΟΠΙΤΑ\nΑΝΑΓΝΩΣΤΕΣ, -ΤΡΙΕΣ ΚΑΙ ΕΞΩΣΧΟΛΙΚΟΙ-ΕΣ .\n-ΤΟ ΦΛΟΥΡΙ ΕΤΥΧΕ ΣΤΟΥΣ ΕΞΩΣΧΟΛΙΚΟΥΣ-\nΚΡΙΜΑ, ΔΕΝ ΘΑ ΜΠΟΡΟΥΜΕ\nΝΑ ΓΚΡΙΝΙΑΖΟΥΜΕ ΓΙΑ ΔΟΛΙΟΦΘΟΡΑ-\nΚΑΤΙ ΦΑΓΑΜΕ, ΗΠΙΑΜΕ ΕΝΑ ΚΡΑΣΙ,\nΑΚΟΥΣΑΜΕ ΑΤΜΟΣΦΑΙΡΙΚΗ ΜΟΥΣΙΚΗ ΜΑΝΤΕΝΙΔΗ ,\nΜΙΛΗΣΑΜΕ, ΔΥΟ-ΔΥΟ, ΤΡΕΙΣ-ΤΡΕΙΣ, ΟΠΩΣ ΣΤΑ ΠΑΛΙΑ ΠΑΡΤΥ,\nΔΕΧΤΗΚΑΜΕ ΔΩΡΑ ΑΠΟ ΤΟΝ ΑΗ- ΒΑΣΙΛΗ ΠΟΥ ΗΤΑΝ ΜΕΤΑΜΦΙΕΣΜΕΝΟΣ\nΣΕ ΓΙΩΡΓΟ ΚΑΛΙΕΝΤΖΙΔΗ - ΣΥΝΤΟΝΙΣΤΗ, ΜΕ ΤΟ ΒΟΗΘΟ ΤΟΥ\nΠΟΥ ΗΤΑΝ ΜΕΤΑΜΦΙΕΣΜΕΝΟΣ ΣΕ ΗΛΙΑ ΚΟΥΤΣΟΥΚΟ,\nΚΙ ΟΛΑ ΠΗΓΑΝ ΚΑΛΑ- ΚΑΙ ΤΟΥ ΧΡΟΝΟΥ ΑΝΘΗ ΚΑΙ ΦΙΛΟΙ!\n-ΓΕΡΟΙ, ΧΑΡΟΥΜΕΝΟΙ ΟΛΟ ΙΔΕΕΣ ΚΙ ΑΝΤΙΡΡΗΣΕΙΣ- ΠΟΥ Ο\nΣΥΝΤΟΝΙΣΤΗΣ ΜΑΣ ΕΤΣΙ ΚΙ ΑΛΛΙΩΣ ΑΣ ΤΙΣ ΒΡΙΣΚΕΙ ΣΥΓΚΙΝΗΤΙΚΕΣ!\nΥΓΕΙΑ ΚΙ ΕΥΤΥΧΙΑ ΓΙΑ ΤΟ 2013!\nΑκολουθούν φωτογραφίες της Αρχοντούλας Διαβάτη\nσυννεφιασμένες από την Χριστίνα Βουμβουράκη:\nΓια το 2012, τι να πούμε, τα είπε όλα η Στεφανία\nσε μήνυμα προς όλους στις 14/01/2012:\nΤι να πω για χτες; Μου άρεσε που μιλούσα με τις συν-αναγνώστριές μου και τους λιγοστούς συν-αναγνώστες ώρες-ώρες λες κι ήμασταν μαζί φαντάροι. Που ήπιαμε και καπνίσαμε και γελάσαμε. Που χορέψαμε τόσο επαγγελματικά στο φινάλε. Όλα τα φαγιά ήταν τέλεια, αλλά κανείς δεν ξεπέρασε τις πατάτες, κακά τα ψέμματα. Και η μουσική τέλεια! Και η χορωδία που τη συνόδευε ώρες-ώρες και κυρίως στα ρεφρέν που ΄ήξερε και τα λόγια :Ρ. Είναι κάτι τόσο ωραίο που έχουμε αγαπηθεί "μαλώνοντας" για βιβλία. Είναι ένας γαμάτος λόγος για να αγαπιέται κάποιος στη ριμάδα την παλιοζωή.\nΤο ακόλουθο άσμα αφιερωμένο στις κυρίες που ρώτησαν για την παραγγελιά μου που πήγε στον βρόντο! Ταιριάζει γάντι μετά το "Όσοι γίνουν πρωθυπουργοί" κατά τη... γνώμη μου.\nΚι ας μην έτυχα πάλι το φλουρί, ήταν σούπερ.\nΥ.Γ. Το μενού μας σήμερα έχει, σαρμαδάκια, ταμπουλέ και φυσικά πατάτες! Επιδόρπιο: σκαλτσούνια και βασιλόπιτα με μερέντα.\nΦωτογραφίες 2015: Παντελής Τρακίδης\nΦωτογραφίες 2013: Αρχοντούλα Διαβάτη\nΦωτογραφίες 2013: Γιώργος Καλιεντζίδης\nΣύννεφα παντού: Χριστίνα Βουμβουράκη\nΦωτο-ιστορίες από το παρελθόν:\nΑναρτήθηκε από Λέσχη Ανάγνωσης της ΕΡΤ3 στις 08:14


Λέσχη φίλων του ΑΡΗ: Ορισμένες αδυναμίες | ΑΡΗΣ, Ομαδα των Φιλαθλων & Οχι των Mεγαλοεπενδυτών\n« Ο ΑΡΗΣ των τελευταίων δύο χρόνων: Οι θετικές εξελίξεις\nΒιβλίο: «Μια θρησκεία χωρίς άπιστους: Ποδόσφαιρο» του Νίκου Μπογιόπουλου »\nΛέσχη φίλων του ΑΡΗ: Ορισμένες αδυναμίες\nΜελετήσαμε τα κείμενα της «Λέσχης Φίλων του ΑΡΗ» (Καταστατικό, Αρχές ίδρυσης και λειτουργίας) που βρίσκονται αναρτημένα στην επίσημη ιστοσελίδα της ΠΑΕ. Πρόκειται για κείμενα που ανοίγουν μια νέα σελίδα στα ποδοσφαιρικά πράγματα της χώρας μας, αφού μέσα στις δύσκολες συνθήκες της παντοδυναμίας (οικονομικής και πολιτικής) των μεγαλοεπιχειρηματιών που αλωνίζουν, προτείνει το αυτονόητο: να πάρουν οι φίλαθλοι του ΑΡΗ τις τύχες της ομάδας τους στα χέρια τους. Ωστόσο έχουμε να κάνουμε τις εξής επισημάνσεις:\n1. Στο καταστατικό και στην παρουσίαση των αρχών της ίδρυσης και λειτουργίας της «Λέσχης φίλων» στην επίσημη ιστοσελίδα, φαίνεται να υπάρχουν κάποιες αντιφάσεις, οι οποίες προκαλούν σύγχυση και ενδεχομένως αφήνουν παραθυράκια για την είσοδο – μέσα σε κάποια «συγκυρία» – κάποιου «καλοπροαίρετου» επενδυτή.\nΑπό τη μία, στα επίσημα κείμενα της «Λέσχης φίλων» αναγνωρίζεται ότι «….κανένας «επενδυτής» δεν πρόκειται να μην έχει την λογική απαίτηση να κερδίσει χρήματα…» και ότι «…οι απαιτήσεις του σύγχρονου ποδοσφαίρου ποτέ δεν ικανοποιήθηκαν από τους μεγαλοϊδιοκτήτες των ομάδων, ιδίως στην Ελλάδα, καθώς έρχονταν σε άμεση σύγκρουση με τα δικά τους (σ.σ. των φιλάθλων) συμφέροντα…».\nΑπό την άλλη, δεν αποκλείεται ότι η «Λέσχη» θα μπορούσε να αποδεχθεί «…την χρηματοδότηση των επιχειρηματικών σχεδίων από κάποιον «επενδυτή» ο οποίος θα έδιδε μεγαλύτερη ώθηση στην εκπλήρωση των φιλοδοξιών των φιλάθλων…».\nΕπίσης υπάρχουν οι εξής θέσεις:\n· «Η επιχειρηματική δραστηριότητα δεν πρέπει να έρχεται σε σύγκρουση με τις κοινωνικές και συλλογικές φίλαθλες απαιτήσεις ενώ ταυτόχρονα αρχές όπως του «ενεργού (φιλάθλου) καταναλωτή», έχουν μεγάλη εφαρμογή στο ποδόσφαιρο, όπως σε κάθε άλλη γρήγορα αναπτυσσόμενη σύγχρονη βιομηχανία.»\n· «…το στρεβλά αναπτυγμένο οικονομικό και επιχειρηματικό περιβάλλον (….) δεν εξασφαλίζει ίσους όρους ανταγωνισμού ,αλλά απλώς προστατεύει, με θεμιτά αλλά και συχνά αθέμιτα μέσα, τα συμφέροντα των οικονομικά ισχυρότερων…»\n· «…Ταυτόχρονα (η Λέσχη) δεν απαγορεύει σε κανένα επιχειρηματικό σχήμα να επενδύσει στην ομάδα αναλαμβάνοντας το management αλλά με όρους και στόχους που θέτουν οι ίδιοι οι φίλαθλοι..»\nΌμως η επιχειρηματική δραστηριότητα, δηλαδή η δραστηριότητα των επιχειρηματιών στο χώρο του ποδοσφαίρου, δεν μπορεί παρά να έρχεται σε σύγκρουση με τα συμφέροντα των φιλάθλων και της κοινωνίας γενικότερα, αφού η λειτουργία του ποδοσφαίρου στη λογική της «ομάδας-επιχείρησης» σημαίνει επικράτηση των ανελέητων «νόμων της αγοράς» που σημαίνει ανταγωνισμούς χωρίς όρια, συγκέντρωση ισχύος σε λίγους, επικράτηση του «ισχυρού» και εντέλει, ποδόσφαιρο της «παράγκας», των «σικέ» παιχνιδιών των «απρόσεκτων» διαιτητών, του τηλεοπτικού χρηματιστηρίου και του «πάμε στοίχημα».\nΑκόμη, οι διάφορες εκφράσεις που συναντάμε, όπως «αξία του προϊόντος», «ποδόσφαιρο-σύγχρονη βιομηχανία», «φίλαθλος πελάτης – καταναλωτής», ενδεχόμενα δημιουργούν την εντύπωση ότι υπάρχει εμπιστοσύνη στην «επιχειρηματικότητα» στο χώρο του ποδοσφαίρου, αρκεί να μην πρόκειται για την «κακώς εννοούμενη επιχειρηματικότητα» ή την επιχειρηματικότητα των μεγαλοεπενδυτών.\nΗ έλλειψη καθαρής ανάλυσης της πραγματικότητας στο ελληνικό ποδόσφαιρο αλλά και καθαρής γραμμής ρήξης με το σάπιο οικοδόμημα της Σούπερ Λίγκας είναι μεγάλης σημασίας. Η αποφυγή λαθεμένων αποφάσεων στο μέλλον και η σιγουριά στις κινήσεις της ομάδας, δεν εξαρτώνται μόνον από τις προθέσεις της διοίκησης – οι οποίες είναι αναμφίβολα καλές – αλλά κυρίως από την ορθή ανάλυση της πραγματικότητας, τις σταθερές θέσεις και τους ξεκάθαρους στόχους.\nΤα τελευταία χρόνια, η ακούραστη δουλειά των φιλάθλων του ΑΡΗ με επικεφαλής την διοίκηση έχει φέρει εντυπωσιακά αποτελέσματα, Η συνεχής ενίσχυση της οικονομικής θέσης της ομάδας με τα δικά της μέσα, η απόλυτη και σε γερά θεμέλια εξυγίανση της, η πολύ καλή αγωνιστική της πορεία και οι διαφαινόμενες προοπτικές της, αποτελούν ακράδαντες αποδείξεις ότι δεν είναι καθόλου αναγκαία η ύπαρξη μεγαλομετόχου. Αντίθετα μάλιστα, η παρουσία μεγαλοεπιχειρηματιών στην διοίκηση της ομάδας θα οδηγήσει με μαθηματική ακρίβεια ξανά στην καταστροφή, όπως συνέβη στο πολύ πρόσφατο παρελθόν.\nΚατά την γνώμη μας λοιπόν, θα έπρεπε να υπάρχει μία εκ των προτέρων απόλυτη απόρριψη κάθε περίπτωσης «εισόδου» στα πράγματα της ομάδας του ΑΡΗ οποιουδήποτε επίδοξου επενδυτή, όσο «καλοπροαίρετος» και αν φανεί. Η «Λέσχη φίλων» δεν θα πρέπει να “φοβηθεί” να δηλώσει ξεκάθαρα ότι είναι ενάντια στην εμπορευματοποίηση του ποδοσφαίρου, ενάντια σε κάθε επιχειρηματική δράση στο χώρο του ποδοσφαίρου. Όταν δέχεσαι την επιχειρηματικότητα στο ποδόσφαιρο, είσαι υποχρεωμένος να δεχτείς και την εισβολή των νόμων της αγοράς.\nΠιστεύουμε ακόμη, ότι η «Λέσχη φίλων» θα πρέπει να αναλάβει πρωτοβουλίες ώστε η αντίληψη αυτή να απλωθεί σιγά-σιγά σε όλη την Ελλάδα και να υιοθετηθεί και από φίλους άλλων ομάδων. Διότι, όπως είναι γνωστό, ένας κούκος δεν φέρνει την άνοιξη.\n2. Το υψηλό κόστος εγγραφής των 50€ και το κόστος της ετήσιας εισφοράς (από 100 €) στη «Λέσχη φίλων» είναι οικονομικά άδικο και απαγορευτικό για αρκετούς χαμηλόμισθους ή υποαπασχολούμενους φίλους του ΑΡΗ που καλούνται ουσιαστικά να καταβάλουν τουλάχιστον 150 € για να εγγραφούν. Δίκαιο θα ήταν η ετήσια εισφορά να οριστεί με βάση το εισόδημα του φιλάθλου.\nΓια παράδειγμα, η εγγραφή θα μπορούσε να είναι δωρεάν και η ετήσια εισφορά για εισοδήματα έως 30.000 € θα μπορούσε να οριστεί στο 1% του ετήσιου εισοδήματος, για εισοδήματα από 30.000 € έως 50.000 € θα μπορούσε να οριστεί στο 1,5%, για εισοδήματα από 50.000 € έως 100.000 € θα μπορούσε να οριστεί στο 2% και για εισοδήματα από 100.000 € και άνω θα μπορούσε να οριστεί στο 3%.\nΈτσι για φίλους του ΑΡΗ με μηνιαίο εισόδημα :\n650 € (ετήσιο εισόδημα 7.800 €) η ετήσια εισφορά (μαζί με την εγγραφή) θα ήταν 80 €.\n1.000 € (ετήσιο εισόδημα 12.000 €) η ετήσια εισφορά (μαζί με την εγγραφή) θα ήταν 120 €.\n1.650 € (ετήσιο εισόδημα 20.000 €) η ετήσια εισφορά (μαζί με την εγγραφή) θα ήταν 200 €.\n3.300 € (ετήσιο εισόδημα 40.000 €) η ετήσια εισφορά (μαζί με την εγγραφή) θα ήταν 600 €.\n5.800 € (ετήσιο εισόδημα 70.000 €) η ετήσια εισφορά (μαζί με την εγγραφή) θα ήταν 1.400 €. κλπ.\nΤα χρήματα που θα συγκεντρωθούν με αυτόν τρόπο, θα είναι ίσως περισσότερα από ότι με την παρούσα μέθοδο, αφού εκατοντάδες (αν όχι χιλιάδες) οπαδοί της ομάδας, τα βγάζουν δύσκολα οικονομικά και ενώ θέλουν να βοηθήσουν, διστάζουν να εγγραφούν στην «Λέσχη».\n3. Πρέπει να σημειώσουμε ότι δεν μπορούμε να κατανοήσουμε ποια αναγκαιότητα εξυπηρετεί η παράγραφος του καταστατικού της «Λέσχης φίλων» που καθορίζει ότι το δικαίωμα του εκλέγεσθαι το έχουν μόνο τα μέλη που πληρώνουν εισφορά 1000 €. Αναμφισβήτητα, η σύνδεση του δικαιώματος του εκλέγεσθαι με το ποσό της ετήσιας εισφοράς δεν είναι δημοκρατικό μέτρο, αφού το δικαίωμα του εκλέγεσθαι αποδίδεται στα μέλη, με βάση την τους οικονομική δυνατότητα. Πιστεύουμε ότι οι διοικητικές ικανότητες και το μεράκι μπορούν να βρεθούν και σε φίλαθλους που δεν έχουν την οικονομική δυνατότητα και δεν μπορούν να καταβάλουν το ποσό των 1000 €.\n4. Η συζήτηση για την εκχώρηση μέρους του «management» της ομάδας στον Φερέρ, αποδείχθηκε επικίνδυνη. Σε κάθε περίπτωση, η εμπλοκή του στα θέματα του ΑΡΗ, έστω και την τελευταία στιγμή, αποτράπηκε, αφού ο ίδιος αποκαλύφθηκε ως τυχοδιώκτης και καιροσκόπος. Η περιπέτεια αυτή μπορεί να μην κόστισε (από όσο γνωρίζουμε) οικονομικά στον ΑΡΗ, αλλά οπωσδήποτε αποπροσανατόλισε το έργο της διοίκησης, η οποία εντέλει είχε τα σωστά αντανακλαστικά.\nΣυνοψίζοντας, πιστεύουμε ότι η «Λέσχη Φίλων» και η παρούσα διοίκηση του ΑΡΗ αξίζουν την υποστήριξη όλων των φιλάθλων, όχι μόνον του ΑΡΗ. Και οι κριτικές επισημάνεις μας έχουν αυτόν ακριβώς τον στόχο. Την ενίσχυση αυτής της προσπάθειας για το καλό του ΑΡΗ και το καλό του ελληνικού ποδοσφαίρου γενικότερα.\nΑναρτήθηκε στις Αναλύσεις | Με ετικέτα Άρης Θεσσαλονίκης, Βαρδινογιάννης, Κόκκαλης, Λέσχη φίλων Άρη, Ολυμπιακός, ΠΑΕ ΑΡΗΣ, ΠΑΟ, ΠΟΚ, Ποδόσφαιρο, Σκόρδας, Σούπερ Λίγκα, Superleague | Σχολιάστε


Κωνσταντίνος Αραβώσης - Ειδήσεις - νέα - Το Βήμα Online\nΟ γενικός γραμματέας Φυσικού Περιβάλλοντος και Υδάτων του υπουργείου Περιβάλλοντος και Ενέργειας μιλάει για τις προκλήσεις της κλιματικής κρίσης και για την κυκλική οικονομία.\n?T??? - S????????? ????? ??? ???? ?OS?? ????????? G?? ??????? ????????? ??? ???S???? ?????S? (EUROKINISSI/?F? S????) 16/10/2019 13:10:06\nΠολλές οι απαιτήσεις αυτή την περίοδο για τον γενικό γραμματέα Φυσικού Περιβάλλοντος και Υδάτων του υπουργείου Περιβάλλοντος και Ενέργειας Κωνσταντίνο Αραβώση, ο οποίος διδάσκει παράλληλα και στη Σχολή Mηχανολόγων Μηχανικών του Εθνικού Μετσόβιου Πολυτεχνείου, στον Τομέα Βιομηχανικής Διοίκησης & Επιχειρησιακής Ερευνας. Εχοντας στο ενεργητικό του μεγάλη μελετητική και ερευνητική εμπειρία (ως συντονιστής ή μέλος ομάδας έργου Ευρωπαϊκών Προγραμμάτων) σε θέματα διαχείρισης και αξιολόγησης επενδύσεων, επιχειρησιακής έρευνας και ανάλυσης περιβαλλοντικών επενδύσεων, καθώς και τη συγγραφή σχετικών βιβλίων και μεγάλου αριθμού επιστημονικών δημοσιεύσεων σε διεθνή επιστημονικά περιοδικά και πρακτικά διεθνών συνεδρίων, διαθέτει σίγουρα την εμπειρία και τις γνώσεις για να τοποθετηθεί στα διάφορα φλέγοντα ζητήματα της εποχής μας.\nΠοια είναι η βασική σας προτεραιότητα αυτή τη στιγµή στο υπουργείο;\n«Η αντιμετώπιση της κλιματικής αλλαγής. Θα πρέπει να μειώσουμε τους ρύπους, βρισκόμαστε ήδη σε διαδικασία απολιγνιτοποίησης με στόχο το 2028 να έχουν κλείσει όλες οι λιγνιτικές μονάδες, και θα πρέπει σταδιακά να αντικατασταθούν οι συμβατικές μορφές ενέργειας με τις ανανεώσιμες πηγές. Μας ενδιαφέρει πολύ η κυκλική οικονομία και μέχρι το τέλος του Ιουνίου θα έχουμε σχεδιάσει έναν χάρτη με συγκεκριμένες στρατηγικές και σαφή χρονοδιαγράμματα προκειμένου να εφαρμοστούν σχετικά μέτρα οριζοντίως στην ελληνική οικονομία. Τι σημαίνει κυκλική οικονομία; Με απλά λόγια, παράγουμε τα ίδια ή και περισσότερα προϊόντα προκειμένου να καλύψουμε τις καταναλωτικές ανάγκες χρησιμοποιώντας ωστόσο λιγότερους πόρους – πρώτες ύλες και ενέργεια – και φροντίζοντας να ελαχιστοποιείται η παραγωγή αποβλήτων σε όλες τις φάσεις της διαδικασίας, ακόμη και στο τέλος του κύκλου ζωής τους. Θέτουμε ως στόχο το να εξελιχθούμε σε κοινωνία μηδενικών αποβλήτων, χρησιμοποιώντας τα ακόμη και ως πρώτες ύλες. Είναι πολύ σημαντικές αυτές οι ζυμώσεις γιατί μετασχηματίζουν τις παραγωγικές διαδικασίες αλλάζοντας παράλληλα τις καταναλωτικές μας συνήθειες. Χρειάζεται ευαισθητοποίηση, ενημέρωση και εκπαίδευση των πολιτών, θα δοθεί και εκεί έμφαση, μόνο έτσι οι ίδιοι οι πολίτες θα ωθήσουν την αγορά να στραφεί προς τα εκεί. Ενα σημαντικό παράδειγμα είναι η εφαρμογή στην Ελλάδα της οδηγίας για τον περιορισμό των πλαστικών μίας χρήσης. Ολα αυτά θα διαμορφωθούν μέσα από διαβουλεύσεις με τους παραγωγικούς φορείς και σε συνεργασία με άλλα συναρμόδια υπουργεία – υπό τον δικό μας συντονισμό. Κάναμε συνεχώς τηλεδιασκέψεις, ακόμη και εν μέσω πανδημίας».\nΠοιες είναι οι σηµαντικές προκλήσεις που, µε την ιδιότητά σας ως γενικού γραµµατέα, θα κληθείτε να αντιµετωπίσετε στο εγγύς µέλλον;\n«Στις σημαντικές προκλήσεις συγκαταλέγεται σίγουρα η διαχείριση των λυμάτων. Ηδη, από το 2005, θα έπρεπε όλες οι οικιστικές περιοχές με πληθυσμό άνω των 2.000 κατοίκων, με βάση τη σχετική ευρωπαϊκή οδηγία, να έχουν ένα δίκτυο εγκαταστάσεων επεξεργασίας των υγρών αποβλήτων. Ευτυχώς τώρα πια υπάρχει ένα σαφές χρονοδιάγραμμα υλοποίησης όλων των απαιτούμενων έργων, τα οποία αγγίζουν τα 300 σε όλη την Ελλάδα. Εχουμε συστήσει μια τεχνική επιτροπή παρακολούθησης αλλά και ένα συντονιστικό όργανο στο οποίο συμμετέχουν εκπρόσωποι από την τοπική αυτοδιοίκηση – από την Ενωση Περιφερειών Ελλάδας και την Κεντρική Ενωση Δήμων Ελλάδος, από τις ΔΕΥΑ, από τον χρηματοδοτικό φορέα αλλά και από την Ευρωπαϊκή Ενωση. Εχουμε εξασφαλίσει 700 εκατομμύρια σε κοινοτικά χρήματα από το 1 δισ. που θα κοστίσουν συνολικά τα έργα. Μετά θα καταπιαστούμε με τους οικισμούς με πληθυσμό μικρότερο των δύο χιλιάδων κατοίκων ώστε να αφήσουμε οριστικά στο παρελθόν τις σηπτικές δεξαμενές. Παράλληλα θα δώσουμε έμφαση στην επαναχρησιμοποίηση του νερού αλλά και στη διαχείριση της λάσπης των βιολογικών καθαρισμών, που είναι ένα πολύ μεγάλο ζήτημα. Με τις νέες τεχνολογίες που έχουν αναπτυχθεί υπάρχει δυνατότητα παραγωγής ενέργειας ή χρήσιμων άλλων υλικών, αυτό εντάσσεται στη λεγόμενη βιοοικονομία. Ενα ακόμη ζήτημα που μας απασχολεί είναι η αφαλάτωση. Η τεχνολογία έχει προχωρήσει πολύ και υπάρχουν μονάδες αφαλάτωσης που ενσωματώνουν τεχνολογίες ανανεώσιμων πηγών ενέργειας ή μονάδες πολύ φιλικές στο περιβάλλον που παράγουν νερό με χαμηλό κόστος. Δεν είναι απίθανο να έρθουμε αντιμέτωποι με προβλήματα ξηρασίας, λειψυδρίας, και η επάρκεια νερού σε υψηλή ποιότητα αποτελεί μία από τις προτεραιότητές μας».\nΠώς καθορίζεται η πολιτική του υπουργείου όσον αφορά την κλιµατική κρίση;\n«Εχουμε συστήσει στο υπουργείο μια ειδική επιστημονική επιτροπή για την αντιμετώπιση της κλιματικής αλλαγής που αποτελείται από επιστήμονες εγνωσμένου κύρους οι οποίοι συμβάλλουν στις πολιτικές που σχεδιάζουμε να ακολουθήσουμε. Πρόεδρος της επιτροπής είναι ο ακαδημαϊκός Κωνσταντίνος Συνολάκης και εθνικός εκπρόσωπος ο ακαδημαϊκός Χρήστος Ζερεφός. Πρόκειται για ένα σημαντικό επιστημονικό όργανο που μας στηρίζει, παράλληλα φυσικά με τις συνεργασίες μας με πανεπιστήμια και ερευνητικούς φορείς, ελληνικούς και διεθνείς».\nΣε τι εστιάζουµε αυτή τη στιγµή; Προσπαθούµε να αποτρέψουµε την κλιµατική αλλαγή ή απλώς προετοιµαζόµαστε για τις αναπόφευκτες επιπτώσεις της; Εσείς είστε αισιόδοξος;\n«Και τα δύο πρέπει να κάνουμε. Και να προσαρμοστούμε στις επιπτώσεις της κλιματικής αλλαγής, αλλά και να μειώσουμε τους ρύπους. Η ΕΕ έχει θέσει ως στόχο το να μειωθούν οι ρύποι κατά 50% μέχρι το 2050 – μπορεί να υπάρξει βεβαίως και πιο φιλόδοξος στόχος, μια μείωση της τάξης του 60%. Εχουμε δεσμευτεί ότι μέχρι αυτή τη χρονολογία θα είμαστε κλιματικά ουδέτεροι, δεν είναι πολύς καιρός μέχρι τότε και ας έχουμε αυτή την ψευδαίσθηση. Είναι εδώ η κλιματική αλλαγή, πολλοί τη συνδέουν ακόμη και με τις πανδημίες, όπως αυτή με την οποία έχουμε βρεθεί αντιμέτωποι. Γίνεται συζήτηση για μια μεγάλη ευρωπαϊκή πράσινη συμφωνία και ίσως επενδυθεί ένα ποσό της τάξης του 1 τρισ. ευρώ σε κοινοτικά κονδύλια και άλλα 2 τρισ. ευρώ από ιδιωτικούς ή λοιπούς πόρους προς αυτή την κατεύθυνση. Θα πρέπει να αλλάξει ο τρόπος ζωής μας, λειτουργίας της αγοράς και της βιομηχανίας και επανερχόμαστε έτσι στο ζήτημα της κυκλικής οικονομίας. Είμαι αισιόδοξος. Η Ευρώπη είναι πιο μπροστά από τις άλλες ηπείρους ή ισχυρές χώρες και θα πρωτοστατήσει σε αυτόν τον αγώνα. Μόνο με μια παγκόσμια στρατηγική μπορεί να υπάρξει αποτέλεσμα. Αυτόν τον δρόμο της βιώσιμης ανάπτυξης θα πρέπει να ακολουθήσουμε κι εμείς».


sporfan: Μέρα με πολλά σημεία...\nΜέρα με πολλά σημεία...\nΚαλημέρα φίλοι του spor-fan. Λάθος αποδείχτηκε η επιλογή της Μποέμιαν χθες αφού δεν κατάφερε να κερδίσει ενώ η αντίπαλος της έπαιζε με 10 παίκτες από το 5ο λεπτό. Μας χάλασε έτσι η χθεσινή 3άδα που θα μας έδινε την δυνατότητα για μεγαλύτερο ποντάρισμα το Σαββατοκύριακο. Όταν έχεις κέρδη από την Παρασκευή μπορείς να ρισκάρεις και παραπάνω σήμερα, αλλά παρόλα αυτά υπάρχουν πολλά σημεία και ας ξεκινήσουμε να δούμε τι κρατάμε. Θα πάρω τα ματς χρονικά και όχι βάση κατηγορίας.\nΞεκινάμε νωρίς το μεσημέρι οπού θα κρατήσουμε από την Β Ιταλίας δύο διπλά,αυτά των\nΣαμπντόρια και Τορίνο. Και οι δύο ομάδες θέλουν να ανεβούν στην Serie A και εύκολα η δύσκολα θα ξεπεράσουν τα εμπόδια δύο όχι και τόσο δυνατών αντιπάλων. Συνεχίζουμε με Αγγλία, οπού θα πάμε με τον άσσο της Άστον Βίλα κόντρα στην Σάντερλαντ. Οι χωριάτες καίγονται για βαθμούς, ενώ η Σάντερλαντ δείχνει πολύ κουρασμένη τελευταία. Επίσης κρατάμε και την νίκη,έστω κι αν είναι χαμηλά, της πολύ φορμαρισμένης Νιούκαστλ κόντρα στην αδύναμη εκτός έδρας Στόουκ.\nΣτις μικρότερες τώρα κατηγορίες της Αγγλίας θα κρατήσουμε τον άσσο της Μπρίστολ Σίτι, το over στο ματς Πιτέρμπορο-Γουότφορντ, τον άσσο της Λέιτον Όριεντ, και τα διπλά των Τορκί και Σριούσμπερι. Ακόμα από το νησί και την Σκωτία σε καλή τιμή βρίσκουμε τον άσσο της Μπέργουικ και θα το κρατήσουμε. Συνέχεια με το διπλό της Ουντινέζε στην έδρα της φιλικής και αδιάφορης Κιέβο. Ενώ η Σαουθάμπτον είναι ικανή να περάσει από την έδρα της Μιντλεσμπρό και να εξασφαλίσει την άνοδο στην Πρέμιερ Λιγκ. Από μεγάλα σημεία θα κρατήσουμε το διπλό της Γκλάντμπαχ στην έδρα της Ντόρτμουντ και με ακόμη μεγαλύτερο ρίσκο το διπλό της Ρεάλ που βρίσκεται να εξωφρενικές αποδόσεις. Είπαμε ομαδάρα η Μπαρτσελόνα αλλά και η Ρεάλ δεν είναι κανένα ψοφίμι.\nΤέλος επειδή την Κυριακή δεν βρίσκω πολλά σημεία που να μου αρέσουν θα κρατήσω από σήμερα και το διπλό του Παοκ στην τελευταία αγωνιστική της Σούπερ Λιγκ. Καλή επιτυχία σε ότι παίξετε!\nΠροηγούμενο Υπόλοιπο: 1.720 μονάδες.\nΣύστημα 1-2: Γκλάντμπαχ 2(7.5) - Ρεάλ Μαδρίτης 2(5),Σύνολο 45 μονάδες.\nΔυάδα: Άστον Βίλα 1(2.2) - Μπρίστολ Σίτι 1(1.72),Σύνολο 60 μονάδες.\nΔυάδα: Ουντινέζε 2(2.37) - Σαουθάμπτον 2(2.37),Σύνολο 30 μονάδες.\nΤριάδα: Σαμπντόρια 2(1.9) - Τορίνο 2(2.25) - Νιούκαστλ 1(1.7),Σύνολο 30 μονάδες.\nΤριάδα: Πιτέρμπορο over(1.7) - Λέιτον Όριεντ 1(2.25) - Σριούσμπερι 2(1.83),Σύνολο 30 μονάδες.\nΤριάδα: Τορκί 2(2) - Μπέργουικ 1(2.25) - Παοκ 2(2.1),Σύνολο 30 μονάδες.\nΣύνολο: 225 μονάδες.\nΝέο Υπόλοιπο: 1.495 μονάδες.\nΑναρτήθηκε από gil στις 1:15 μ.μ.


Παρατηρητήριο Εργασίας και Ταξικών Σχέσεων: Ιδιωτικοποίηση συνεργατισμού, εκποιήσεις, επιδόματα, εργασία το Πάσχα\nΙδιωτικοποίηση συνεργατισμού, εκποιήσεις, επιδόματα, εργασία το Πάσχα\nΗ PWC Κύπρου ανέλαβε τις διαδικασίες\nΠροχωρά η εισαγωγή του Συνεργατισμού στο χρηματιστήριο\n- See more at: http://www.philenews.com/el-gr/oikonomia-kypros/146/310045/prochora-i-eisagogi-tou-synergatismou-sto-chrimatistirio#sthash.w7cTqwY0.dpuf\nΛευκωσία: Μέχρι €800 εκατ. αποτιμάται η αξία του Συνεργατισμού μετά τα €175 εκατ. που πήρε ως κρατική στήριξη και ήδη η σχετική έκθεση έχει αποσταλεί στην Ευρωπαϊκή Επιτροπή. Σύμφωνα με πληροφορίες του «Φ», η Επιτροπή αναμένεται να προχωρήσει σε σχετική ανακοίνωση τις επόμενες ημέρες και θα ακολουθήσει διάταγμα του υπουργού Οικονομικών που θα καθορίζει την αξία της μετοχής της τράπεζας, το ποσοστό του κάθε μετόχου και τα δικαιώματα ψήφου. Από την αποτίμηση της αξίας του Συνεργατισμού θα διαφανεί και το ποσοστό που θα ελέγχει το Ταμείο Ανακεφαλαιοποίησης. Στο μεταξύ, σύμφωνα με πληροφορίες μας, μετά την ολοκλήρωση της διαδικασίας προσφορών που πήρε η Συνεργατική, ο ελεγκτικός οίκος PWC Κύπρου θα αναλάβει το έργο για εισαγωγή των μετοχών του κινήματος στο Χρηματιστήριο Αξιών Κύπρου. Με βάση διάταγμα του υπουργείου Οικονομικών τον Δεκέμβριο του 2015, η εισαγωγή των μετοχών του Συνεργατισμού στο χρηματιστήριο θα γίνει το 2017. Με την εισαγωγή στο ΧΑΚ μπαίνουν οι βάσεις για ιδιωτικοποίηση της Συνεργατικής Κεντρικής Τράπεζας με διάθεση των μετοχών της. Μέχρι τις 31 Δεκεμβρίου 2016 η Συνεργατική Κεντρική Τράπεζα πρέπει να κάνει όλες τις απαραίτητες ενέργειες και να λάβει όλες τις απαιτούμενες εγκρίσεις προκειμένου να μπορεί να εισάγει τις μετοχές της στο ΧΑΚ τον Ιούνιο του 2017. Όπως αναφέρεται, η Κεντρική Συνεργατική λαμβάνει όλα τα αναγκαία μέτρα για να προετοιμαστεί για μία πιθανή εισαγωγή των μετοχών της στην κύρια αγορά του χρηματιστηρίου κι αν δεν πληροί τις προϋποθέσεις, στην εναλλακτική αγορά. Μέχρι τις 30 Σεπτεμβρίου 2018 θα πρέπει να εισαχθούν στο χρηματιστήριο μέσω αύξησης κεφαλαίου μετοχές που αναλογούν στο 25% του καταβληθέντος μετοχικού κεφαλαίου. Ποσοστό μέχρι 25% του συνολικού ποσοστού της έκδοσης θα διατεθεί στο κοινό. Το υπόλοιπο ποσό θα διατεθεί σε περιορισμένο κύκλο προσώπων μέσω ιδιωτικής προσφοράς. Η τιμή αγοράς των μετοχών τόσο από τους υφιστάμενους μετόχους όσο και από το κοινό και τον περιορισμένο κύκλο προσώπων θα καθοριστεί μετά από αποτίμηση της αξίας των μετοχών. Θα ακολουθήσει νέα έκδοση μετοχών με την ίδια διαδικασία για το 25% του καταβληθέντος κεφαλαίου πριν τις 30 Ιουνίου 2019 και ακόμα 25% πριν τις 30 Ιουνίου 2020. Μια από τις αλλαγές είναι ότι στη Συνεργατική Κεντρική Τράπεζα μεταφέρονται όλα τα μη χρηματοοικονομικά στοιχεία των ΣΠΙ μέχρι τις 30 Ιουνίου 2016. Η μεταφορά θα γίνει μέσω εταιρείας στην οποία αποκλειστικός μέτοχος θα είναι η Συνεργατική Κεντρική. Γράφει: Θεανώ Θειοπούλου - See more at: http://www.philenews.com/el-gr/oikonomia-kypros/146/310045/prochora-i-eisagogi-tou-synergatismou-sto-chrimatistirio#sthash.w7cTqwY0.dpuf\nΣύνδεσμος Πρ. Πρώτης Κατοικίας: Μέχρι τώρα κερδίζουν οι τράπεζες\nΠυρά του Συνδέσμου κατά κυβέρνησης και χρηματοπιστωτικών ιδρυμάτων\nΟ Σύνδεσμος Προστασίας Πρώτης Κατοικίας σε ανακοίνωση που εξέδωσε την Πέμπτη (21 Απριλίου) σημειώνει ότι έχουν κλείσει σχεδόν τρία χρόνια από τη μέρα σύστασης του Συνδέσμου, στα οποία κύριο χαρακτηριστικό ήταν οι μνημονιακές υποχρεώσεις του κράτους για σημαντικές νομοθετικές ρυθμίσεις που λογικά σκοπό έχουν ή θα έπρεπε να έχουν την καλυτέρευση της οικονομίας, με τελικό και θεμιτό αποτέλεσμα πάντα την καλυτέρευση της ποιότητας της ζωής του απλού πολίτη.\nΣτην ανακοίνωση του Συνδέσμου αφού παρατίθεται η σειρά νομοθεσιών για τις εκποιήσεις, αναφέρεται ότι αποτίμηση από μέρους τους γίνεται για σκοπούς καταγραφής και καταμέτρησης αποτελέσματος καθώς και για ενημέρωση των πολιτών.\nΠροστίθεται δε ότι φαίνεται ότι στην σχέση αντιμετώπισης πολιτών και τραπεζών από μέρους του Κράτους, μέχρι στιγμής κερδίζουν οι τράπεζες με μεγάλη διαφορά.\n“Ίσως η Κυβέρνηση τελικά να οραματίζεται ένα κράτος με ευτυχισμένους τραπεζίτες και δυστυχείς πολίτες. Αν αυτό είναι το θέμα ας μας το πουν ξεκάθαρα να τους αδειάσουμε τη γωνιά” προσθέτει και καταλήγει ότι τα μέλη του Συνδέσμου και το κοινό γενικότερα, διαβεβαιώνουν ότι θα συνεχίσουν την προσπάθεια με όλα τα νόμιμα διαθέσιμα μέσα που κατέχουν.\nΥπ.Εργασίας: "Άμεσα θα εξαργυρώνονται επιταγές δικαιούχων δημοσίου βοηθήματος" - See more at: http://www.24h.com.cy/economy/item/124273-ip-ergasias-amesa-tha-exargirononte-epitages-dikaiouxon-dimosiou-voithimatos.html#sthash.Z5Wl8zDr.dpuf\nΔεν απαιτείται κατάθεση στο λογαριασμό ούτε εκκαθάριση μετά την πάροδο 3-4 ημερών.\nΆμεσα θα μπορούν να εξαργυρώσουν τις επιταγές τους οι δικαιούχοι του δημόσιου βοηθήματος των οποίων το επίδομα καταβάλλεται από τις Υπηρεσίες Κοινωνικής Ευημερίας, με διπλογραμμισμένες επιταγές, χωρίς να απαιτείται η κατάθεση στο λογαριασμό τους και η εκκαθάριση της επιταγής μετά την πάροδο 3-4 μερών.\nΑυτό αναφέρεται σε ανακοίνωση του Υπουργείου Εργασίας, Πρόνοιας και Κοινωνικών Ασφαλίσεων, στην οποία σημειώνεται πως για το θέμα υπήρξε συνεννόηση με την Κεντρική Τράπεζα Κύπρου.\n"Μετά από συνεννόηση με την Κεντρική Τράπεζα Κύπρου, διασφαλίσθηκε ότι οι δικαιούχοι του Δημόσιου Βοηθήματος των οποίων το επίδομα καταβάλλεται από τις Υπηρεσίες Κοινωνικής Ευημερίας, με διπλογραμμισμένες επιταγές, θα μπορούν να εξαργυρώσουν άμεσα τις επιταγές αυτές με την παρουσίασή τους από τον ίδιο τον δικαιούχο στα ταμεία των τραπεζικών ιδρυμάτων (περιλαμβανομένων των συνεργατικών εταιρειών), χωρίς να απαιτείται η κατάθεση στο λογαριασμό τους και η εκκαθάριση της επιταγής μετά την πάροδο 3-4 μερών", σημειώνεται στην ανακοίνωση.\n«Να τηρηθούν οι αργίες»\nΥπ. Εργασίας: Αφήστε τους εργαζόμενους να κάνουν Πάσχα\n- See more at: http://www.philenews.com/el-gr/oikonomia-kypros/146/310810/yp-ergasias-afiste-tous-ergazomenous-na-kanoun-pascha#sthash.kINk5olm.dpuf\nΛευκωσία: Η Υπουργός Εργασίας Ζέτα Αιμιλιανίδου τόνισε ότι όλοι πρέπει να τηρήσουν τις αργίες του Πάσχα, ώστε οι εργαζόμενοι να μπορέσουν να γιορτάσουν στο σπίτι τους. Μιλώντας σήμερα στο κρατικό ραδιόφωνο και ερωτηθείσα για το θέμα της ρύθμισης του ωραρίου των καταστημάτων, η κ. Αιμιλιανίδου είπε ότι για να μπορέσει να γίνει οποιαδήποτε κίνηση από την κυβέρνηση πρέπει να υπάρχει εξουσιοδότηση Νόμου. Αυτήν την στιγμή, υπέδειξε δεν υπάρχει οποιαδήποτε εξουσιοδότηση Νόμου, και ως εκ τούτου δεν μπορεί η κυβέρνηση να προχωρήσει σε οποιαδήποτε ρύθμιση. Η Υπουργός Εργασίας ανέφερε ότι με βάση τις πρόσφατες αποφάσεις του Ανωτάτου Δικαστηρίου, είναι ξεκάθαρο ότι η ρύθμιση του ωραρίου λειτουργίας των καταστημάτων ανήκει στην εκτελεστική εξουσία. Κληθείσα να σχολιάσει νέα αναλογιστική μελέτη που διενεργήθηκε από το Διεθνές Γραφείο Εργασίας, μέσα από την οποία προκύπτει ότι το Ταμείο Κοινωνικών Ασφαλίσεων είναι βιώσιμο και πέραν του 2080, η Υπουργός Εργασίας δήλωσε ότι αυτό σημαίνει πως το Ταμείο βρίσκεται στην σωστή πορεία και δεν θα χρειαστεί να γίνουν στο μέλλον οποιεσδήποτε αυξήσεις στις εισφορές ούτε εργαζομένων, ούτε εργοδοτών. Ούτε χρειάζεται είπε, να ληφθούν οποιαδήποτε επιπρόσθετα μέτρα. Πηγή: ΡΙΚ - See more at: http://www.philenews.com/el-gr/oikonomia-kypros/146/310810/yp-ergasias-afiste-tous-ergazomenous-na-kanoun-pascha#sthash.kINk5olm.dpuf\nΑναρτήθηκε από Παρατηρητήριο εργασίας και ταξικών σχέσεων στις 4:54 π.μ.\nΕτικέτες εκποιήσεις, ιδιωτικοποιήσεις, συνεργατισμός, Υπουργείο Εργασίας\nΙδιωτικοποίηση συνεργατισμού, εκποιήσεις, επιδόματ...\nΕποχιακοί ωρομίσθιοι δημοσίου, ΑΗΚ, ΑΤΗΚ, εκποιήσε...\nΠΕΟ για απεργία στο ΣΚΕ Κοφίνου, απόσυρση προσπάθε...\nΠΑΣΥΔΥ ζητά τέρμα στις αποκοπές. Αναστασιάδης ομιλ...\nΠεο για την ποινικοποίηση απεργιών, ανεργία νέων, ...\nΜείωση ανεργίας - παραμένει η 4η ψηλότερη στην ΕΕ\nΛήξη απεργίας ΠΑΣΥΝΟ, ο ΔΗΣΥ καταθέτει νομοσχέδιο ...\nΚατ' αρχήν συμφωνία ΔΣ ΠΑΣΥΝΟ - κυβέρνησης για λήξ...\nΑπεργία ΠΑΣΥΝΟ - απειλή απεργοσπασίας και αντιδράσ...


2 μέρες γεμάτες ενδιαφέρουσες ομιλίες και ανταλλαγής ιδεών με θέμα το ηλεκτρονικό εμπόριο. Γυρνάμε στη Θεσσαλονίκη έτοιμοι να σχεδιάσουμε και να εφαρμόσουμε τις πλέον αποδοτικές στρατηγικές […]\nΈνα από τα βασικά πλεονεκτήματα που προσφέρουν τα social media στις επιχειρήσεις είναι ο διαμοιρασμός περιεχομένου με χιλιάδες followers, αλλά δεν είναι το μοναδικό. Οι περισσότερες […]\nΤο Σάββατο 7 Νοεμβρίου 2015 είχαμε τα εγκαίνια των νέων μας γραφείων στην οδό Χειμωνίδου 31 στην Καλαμαριά. Στην εκδήλωση των εγκαινίων μας τίμησαν με την […]\nΠρότυπα Σχεδίασης για την κατασκευή ιστοσελίδων για ΑΜΕΑ Κατά την κατασκευή ιστοσελίδων για ΑΜΕΑ οι κατασκευαστές διαδικτυακών τόπων είναι σημαντικό να συμμορφώνονται με τις οδηγίες της […]\nΓιατί να επιλέξετε το WordPress για την κατασκευή της ιστοσελίδας σας\nΤι είναι το WordPress Το WordPress είναι ένα σύγχρονο σύστημα διαδικτυακών δημοσιεύσεων και διαχείρισης περιεχομένου• μ’ άλλα λόγια, ένα μέσο για να φτιάξετε έναν ιστότοπο (site) […]\nΣχεδιασμός λογότυπου. Η βάση σχεδιασμού μιας ιστοσελίδας\nΟ σωστός και έξυπνος σχεδιασμός λογότυπου και ολοκληρωμένης εταιρικής ταυτότητας αποτελεί τη βάση για μια επιτυχημένη στρατηγική προώθησης. Το λογότυπο και γενικότερα η εταιρική σας ταυτότητα […]\nΤα τελευταία χρόνια η άνοδος της χρήσης των Tablet και των SmartPhone συσκευών, καθιστά απαραίτητη την προσαρμογή του σχεδιασμού των websites σε αυτές τις οθόνες. Το […]\nΠως επιλέγω την κατάλληλη εταιρία κατασκευής ιστοσελίδων;\nΑν και φαίνεται απλή δουλειά, τελικά, το να επιλέξετε την σωστή εταιρία κατασκευής ιστοσελίδων για την κατασκευή του δικού σας site δεν είναι! Στις μέρες μας […]\nΠόσο σημαντικός είναι ο σωστός σχεδιασμός ιστοσελίδων για την επιτυχία ή την αποτυχία ενός site ή ενός e-shop.\nΟ σωστός σχεδιασμός ιστοσελίδων είναι πολύ σημαντικός για κάθε επιχείρηση η οποία τώρα ξεκινάει ή θέλει να ανανεώσει την ήδη υπάρχουσα παρουσία της στο διαδίκτυο. Καθώς […]\nΧαρακτηριστικά μιας ποιοτικής ιστοσελίδας\nΌλοι εμείς στη Smartwebdasign ξεκινώντας την κατασκευή ιστοσελίδας ακολουθούμε συγκεκριμένα standards προκειμένου τα έργα μας να έχουν την ποιότητα που εμείς αλλά και οι πελάτες μας […]\nΠόσο σημαντική είναι μια σωστά δομημένη καμπάνια GOOGLE ADWORDS\nΌλοι όσοι έχουμε ασχοληθεί έστω και λίγο με τα πρώτα στάδια κατασκευής μιας καμπάνιας στο Google AdWords (από ερασιτεχνικό ως και επαγγελματικό επίπεδο), θα έχουμε φτάσει […]


Η ώρα σε Sibu, Μαλαισία τώρα\nΉλιος: ↑ 06:22 ↓ 18:22 (12ω 0λ) Περισσότερες πληροφορίες\nΤο αναγνωριστικό ζώνης ώρας για Sibu είναι Asia/Kuching.\nΔιάβασε σχετικά με Sibu στη Βικιπαίδεια\nΕπιλογή ώρας στην τοποθεσία Sibu ως προκαθορισμένη\nΑναλοτή, δύση, διάρκεια ημέρας και ηλιακός χρόνος για Sibu\nΗ τοπική ώρα σε Sibu είναι 22 λεπτά μπροστά του ηλιακού χρόνου.\nSibu στον χάρτη\nΓεωγραφικό πλάτος: 2,30. Γεωγραφικό μήκος: 111,82\nΠροβολή Sibu σε μεγαλύτερο χάρτη


Το Κέντρο Προστασίας Καταναλωτών δίνει συμβουλές για την αγορά σχολικών ενόψει της νέας χρονιάς | Grevenamedia.gr - 24 ώρες Τοπικές ειδήσεις Δυτ Μακεδονίας\n3 ώρες Συναγερμός στην Ελλάδα με τον κορωνοϊό: 153 νέα κρούσματα -Κανένας νέος θάνατος\n9 ώρες Από το Γουλβς – Ολυμπιακός ως τη Βασιλεία, οι σπάνιες ιστορίες της βραδιάς\n9 ώρες Δήλωση του κ. Πάνου Σκουρολιάκου, για τις αρχαιότητες στο Μετρό Θεσσαλονίκης\n9 ώρες Σχόλιο: Όταν αντιδήμαρχοι δεν γνωρίζουν ούτε την διαχείριση θεμάτων των αρμοδιοτήτων τους !!!\n9 ώρες Σε αναβολή η εμποροπανήγυρη Γρεβενών και Άργους Ορεστικού. Ακολουθούν της Κοζάνης και των Σερβίων\n9 ώρες Τα δρομολόγια των Κινητών Αστυνομικών Μονάδων για τους 4 Νομούς της Δ.Μακεδονίας (10/8-16/8)\n10 ώρες Επιστολές: Ο Δήμος Γρεβενών δεν είναι κοινότητα\n10 ώρες Eπιστολές: Καστράκι και Graffiti\n10 ώρες “ΕΛΠΙΔΑ” ΕΣΠΑ: Εκεί που μας χρωστούσαν μας πήραν και το …βόδι!\n10 ώρες Καταιγίδες και κεραυνούς φέρνει η «Θάλεια» – Προβλήματα στη Μακεδονία\nΗ πολύχρωμη αγορά των τετραδίων, των μολυβιών, των βιβλίων και των άλλων μικροπραγμάτων συναρπάζει τη φαντασία των παιδιών. Αρκετές εταιρίες παραγωγής σχολικών ειδών εκμεταλλεύονται αυτή τη φαντασία, για να δημιουργήσουν, στα παιδιά μας, λανθασμένα καταναλωτικά πρότυπα και, τελικά, να τα οδηγήσουν, στον υπερκαταναλωτισμό. Από τα είδη, που προωθούνται στην αγορά, αρκετά είναι, εντελώς, περιττά, επισημαίνει.\nΔυστυχώς, τα σχολικά είδη, ενώ είναι αντικείμενα, που χρησιμοποιούνται, από παιδιά και ενώ, πλέον κυκλοφορούν, στην αγορά, πάρα πολλά, που μοιάζουν με παιχνίδια, δεν έχουν συμπεριληφθεί, στη νομοθεσία, για τα παιχνίδια. Η ασφάλειά τους καθορίζεται, από τη νομοθεσία, για τη γενική ασφάλεια προϊόντων, που θέτει προδιαγραφές ασφάλειας, για ενήλικες. Όμως, τα σχολικά τα δίνουμε, στα χέρια των παιδιών.\nΕίναι πολύ σημαντικό να μην αγοράζουμε σχολικά, που μοιάζουν παιχνίδια. Έτσι, στυλό, που ανάβουν, μολύβια, με μικρά διακοσμητικά αυτοκόλλητα, σβύστρες που μυρίζουν, σα φρούτα, σχολικά, που μπορούν να κρεμαστούν, στο λαιμό του παιδιού, με κορδόνια μπορεί να αποδειχτούν επικίνδυνα είδη, για την υγεία ακόμα και τη ζωή των παιδιών μας. Τα στυλό, που ανάβουν, περιέχουν λαμπτήρα και μπαταρία, που μπορεί να τα καταπιεί το παιδί μας.\nΤα στυλό, που μέσα τους «κολυμπούν» διάφορα καρτούν, ψαράκια, κ.λπ., περιέχουν υγρά, που δε γνωρίζουμε τι είναι και τι ζημιά θα κάνουν, στο παιδί μας, αν «πιεί» αυτό το υγρό. Τα μακριά κορδόνια, με τα οποία κρεμάμε τα σχολικά, από το λαιμό του παιδιού μας, μπορεί να προκαλέσουν στραγγαλισμό. Είναι λοιπόν προτιμότερο να αγοράσουμε απλά σχολικά είδη.\nΟταν βεβαιωθούμε ότι το παιδί μας κατάλαβε τους κινδύνους, ετοιμάζουμε έναν κατάλογο, με τα είδη, που θεωρούμε απαραίτητα. Στη διαδικασία αυτή, το παιδί μας πρέπει να συμμετέχει. Αν πιστεύει ότι συναποφάσισε, μαζί μας, για τα σχολικά του είδη, θα αποφύγουμε τριβές, όταν θα κάνουμε τις αγορές μας.\nΜελετούμε, με προσοχή, τη σήμανση των σχολικών ειδών. Δεν πρέπει να παρασυρθούμε, από τα χρώματα και τα σχέδια των σχολικών ειδών. Δεν πρέπει να υποχωρήσουμε, στην πίεση του παιδιού μας, να του κάνουμε το χατίρι.Πρέπει να εξηγήσουμε στο παιδί μας, ότι τα σχολικά είδη είναι εργαλείο μάθησης και όχι μέσο επίδειξης.\nΤηρούμε, αυστηρά, τον κατάλογο, που μας συστήνει το σχολείο. Η έρευνα αγοράς και η σύγκριση τιμών, για το ίδιο είδος είναι απαραίτητη. Όπως προκύπτει, από έρευνες του ΚΕ.Π.ΚΑ., οι αποκλίσεις τιμών, από κατάστημα, σε κατάστημα, είναι σημαντικές.Σε κάποια προϊόντα, όπως μολύβια, στυλό, γόμες, κ.α. είναι, πολλές φορές, πιο οικονομικό να αγοράζουμε συσκευασίες, που περιέχουν παραπάνω, από ένα τεμάχιο, αρκεί να είμαστε σίγουροι ότι θα τα χρησιμοποιήσουμε.\nΠροηγούμενο Πρωτοφανής δικαστική απόφαση: Οικογένεια στη Θεσσαλονίκη θα δίνει 300 ευρώ σε γείτονες όποτε κάνουν φασαρία τα παιδιά\nΕπόμενο Guardian: Τρίκαλα, η πόλη που δεν χρειάζεται να ξέρεις έναν πολιτικό για να γίνει κάτι


Σωτήριος Χάλλας, Συντάκτης στο motori.gr - Σελίδα 114 από 133\nFormula 1 – Γκραν Πρι Ιταλίας – Κατατακτήριες: Διπλό επίτευγμα από τον Χάμιλτον\nΟι κατατακτήριες για το ιταλικό Γκραν Πρι είχαν μια διαφορά από όσες έχουμε δει μέχρι τώρα. Είναι η πρώτη φορά...\nFormula 1 – Γκραν Πρι Ιταλίας – FP3: Και πάλι ο Μπότας μπροστά\nΟ Μπότας βρέθηκε και πάλι στην κορυφή του πίνακα με τους χρόνους, μετά το FP1 όπου είχε καταφέρει το ίδιο....\nFormula 1 – Γκραν Πρι Ιταλίας – FP2: Πήρε τα ηνία ο Χάμιλτον\nΜε ανάποδη σειρά οι δύο Mercedes βρέθηκαν και στο FP2 στην κορυφή των χρόνων. Αυτή τη φορά ήταν ο Χάμιλτον...\nΜετά το τρικάβαλο σε scooter μαζί με μωρό λίγων μηνών, στους δρόμους της Αθήνας συναντήσαμε ακόμα ένα ακραίο περιστατικό, το...\nMustang Mach-E: Μας ξεναγεί (videos)\nΠραγματοποιώντας το ντεμπούτο της στο νέο, αμιγώς ηλεκτροκίνητο Mustang Mach-E, η επόμενη γενιά του συστήματος ψυχαγωγίας SYNC της Ford, ουσιαστικά...\nFormula 1 – Γκραν Πρι Ιταλίας – FP1: Καλή αρχή για τον Μπότας\nΔυναμικά ξεκίνησε η Mercedes το τριήμερο του ιταλικού Γκραν Πρι, τον αγώνα που γίνεται στην πίστα της Μόντσα, η οποία...\nΗ Tesla ήρθε στην Ελλάδα και το Motori.gr ήταν από τους πρώτους που έσπευσαν να επισκεφτούν το booth της...\nVolkswagen: Δεν προλαβαίνει τις παραγγελίες του Polo GTI\nΗ Volkswagen ανακοίνωσε ότι για ένα διάστημα θα σταματήσει να δέχεται παραγγελίες για ειδικά διαμορφωμένα Polo GTI. Ο λόγος είναι...\nTesla: Τι να περιμένουμε την πρώτη μέρα στην Ελλάδα;\nΗ Tesla έρχεται στην Ελλάδα στις 4 Σεπτεμβρίου. Ο χώρος στον οποίο το ελληνικό κοινό θα μπορεί να δει τα...\nPage 114 of 133 Prev 1 … 113 114 115 … 133 Next


Μιχάλης Νικήτας Archives | Ε.ΠΑ.Μ - Ενιαιο Παλλαϊκο Μετωπο Αρχική\nΟ Μ.Νικήτας στο Ράδιο Νεάπολις - 11 Νοεμβρίου 2015Ο Μιχάλης Νικήτας (Ε.ΠΑ.Μ.) με την δημοσιογράφο Αναστασία Ποιμενίδου στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες» την Τετάρτη 11 ... Περισσότερα\nΟ Μ.Νικήτας στο Ράδιο Νεάπολις - 9 Νοεμβρίου 2015Ο Μιχάλης Νικήτας (Ε.ΠΑ.Μ.) μαζί με την δημοσιογράφο Αναστασία Ποιμενίδου στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες» την Δευτέρα 9 ... Περισσότερα\nΟ Μ.Νικήτας στο Ράδιο Νεάπολις - 6 Νοεμβρίου 2015Ο Μιχάλης Νικήτας (Ε.ΠΑ.Μ.) μαζί με την δημοσιογράφο Αναστασία Ποιμενίδου στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες» στις 6 Νοεμβρίου 2015. Περισσότερα\nΟ Μ. Νικήτας στο Ράδιο Νεάπολις - 2 & 4 Νοεμβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες» στις 2 & 4 Νοεμβρίου 2015. Περισσότερα\nΟ Μ. Νικήτας στο Ράδιο Νεάπολις - 19, 20 & 21 Οκτωβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες» στις 19, 20 & 21 Οκτωβρίου 2015. Περισσότερα\nΟ Μ. Νικήτας στο Ράδιο Νεάπολις - 16 Οκτωβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Παρασκευή 16 Οκτωβρίου 2015. Περισσότερα\nΟ Μ. Νικήτας στο Ράδιο Νεάπολις - 13 Οκτωβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας, σχολιάζει τη φαρσοκωμωδία της εκλογής του προέδρου της ΝΔ και το επερχόμενο μνημόνιο-ολοκαύτωμα. Περισσότερα\nΟ Μ.Νικήτας στο Ράδιο Νεάπολις - 12 Οκτωβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Δευτέρα 12 Οκτωβρίου 2015. Περισσότερα\nΟ Μ. Νικήτας στο Ράδιο Νεάπολις - 7 Οκτωβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας, σχολιάζει την επερχόμενη εφαρμογή του 3ου μνημονίου & το «μεταναστευτικό» πρόβλημα της χώρας μας, στις 7 Οκτωβρίου 2015. Περισσότερα\nΟ Μ. Νικήτας στο Ράδιο Νεάπολις - 2 Οκτωβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Παρασκευή 2 Οκτωβρίου 2015. Περισσότερα\nΟ Μ.Νικήτας στο Ράδιο Νεάπολις - 28 Σεπτεμβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Δευτέρα 28 Σεπτεμβρίου 2015. Περισσότερα\nΟ Μ.Νικήτας στο Ράδιο Νεάπολις - 25 Σεπτεμβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Παρασκευή 25 Σεπτεμβρίου 2015. Περισσότερα\nΟ Μ.Νικήτας για την αποχή & το μνημόνιο - 23 Σεπτεμβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Τετάρτη 23 Σεπτεμβρίου 2015. Περισσότερα\nΟ Μ.Νικήτας στο Ράδιο Νεάπολις - 22 Σεπτεμβρίου 2015Το μέλος του Ε.ΠΑ.Μ. Μιχάλης Νικήτας στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Τρίτη 22 Σεπτεμβρίου 2015. Περισσότερα\nΟ Μ. Νικήτας στο Ράδιο Νεάπολις - 17 Σεπτεμβρίου 2015Ο Νικήτας Μιχαήλ (Μιχάλης), υποψήφιος βουλευτής στον Ν. Καβάλας, στο ράδιο Νεάπολις, 17 Σεπτεμβρίου 2015. Περισσότερα\nΟ Μ.Νικήτας στο Ράδιο Νεάπολις - 8 Σεπτεμβρίου 2015Το μέλος του Ε.ΠΑ.Μ. και υποψήφιος βουλευτής στο νομό Καβάλας Μιχάλης Νικήτας, στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Τρίτη 8 ... Περισσότερα\nΟ Μ.Νικήτας στο Ράδιο Νεάπολις - 4 Σεπτεμβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας , στις 4 Σεπτεμβρίου 2015. Περισσότερα\nΟ Μ.Νικήτας στο Ράδιο Νεάπολις - 3 Σεπτεμβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Πέμπτη 3 Σεπτεμβρίου 2015. Περισσότερα\nΟ Μ.Νικήτας στο Ράδιο Νεάπολις - 2 Σεπτεμβρίου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Τετάρτη 2 Σεπτεμβρίου 2015. Περισσότερα\nΟ Μ.Νικήτας στο Ράδιο Νεάπολις - 31 Αυγούστου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Δευτέρα 31 Αυγούστου 2015. Περισσότερα\nΟ Μ. Νικήτας στο Ράδιο Νεάπολις - 26 Αυγούστου 2015Ο Μιχάλης Νικήτας (Ε.ΠΑ.Μ.) στο Ράδιο Νεάπολις 90.8 FM της Καβάλας και στην εκπομπή του Σταύρου Δεληγιάννη «Ενημέρωση με Αλήθειες», την Κυριακή 26 Αυγούστου 2015. Περισσότερα\nΟ Μιχ.Νικήτας στον Σπορ News - 16 Αυγούστου 2015Ο Μιχάλης Νικήτας (Ε.ΠΑ.Μ.) στον Σπορ News 90.1 FM της Λάρισας και την εκπομπή του Πέτρου Ιωάννου «Ακροβάτες του Ονείρου» την Κυριακή 16 Αυγούστου 2015. Περισσότερα


Η KRAFT Paints παρουσιάζει το Color Trends 2022, τον απόλυτο οδηγό για την ανανέωση κάθε χώρου | Cool Home\nΒΡΙΣΚΕΣΑΙ ΕΔΩ:COOLHOME»News»Η KRAFT Paints παρουσιάζει το Color Trends 2022, τον απόλυτο οδηγό για την ανανέωση κάθε χώρου\nΑΠΟ Νεφέλη Παπαχατζή στις\t 2 Ιουνίου 2022 News\nΈνα εκλεκτικό μείγμα από τις τάσεις της χρονιάς προτείνει η KRAFT Paints μέσα από 10 παλέτες χρωμάτων γεμάτες παλμό, που προκαλούν όσους τις επιλέξουν να πειραματιστούν, να μεταμορφώσουν τον χώρο τους και να βελτιώσουν τη ζωή τους. Μέσα από το Color Trends 2022, η KRAFT Paints, δίνει συμβουλές για τους συνδυασμούς που αναδεικνύουν το κάθε χρώμα τόσο σε εσωτερικούς όσο και σε εξωτερικούς χώρους, αλλά και για το στυλ που τους ταιριάζει, δίνει tips για τη σωστή επιλογή φινιρίσματος και παρουσιάζει την ευρεία γκάμα των προϊόντων της.\nTo πράσινο φάσμα έχει την τιμητική του, από τις πιο ανοιχτές αποχρώσεις όπως της ελιάς και του φασκόμηλου, μέχρι τις πιο σκούρες των βρύων, με αποχρώσεις όπως οι KR 1524 Iced Chai / F & KR 2153 Conifer / F. Οι γήινες αποχρώσεις του 2022 που συλλέχθηκαν από όλο τον κόσμο, γίνονται οι πρωταγωνιστές σε μια παλέτα με διαχρονικό χαρακτήρα, συνδυάζοντας μοναδικά τις ουδέτερες αποχρώσεις των γκρι με τις θερμές των πορτοκαλί και κίτρινων, για ιδιαίτερης αισθητικής αποτέλεσμα.\nΠάντα επίκαιρο, το κατ’ εξοχήν ελληνικό χρώμα του μπλε, δίνει φέτος τα σκήπτρα στο δυναμικό, αναζωογονητικό μπλε του ωκεανού. Ενισχύοντας τους ζωηρούς τόνους, η KRAFT Paints προσφέρει μια γκάμα από έντονα φούξια, λαμπερά κόκκινα, φωτεινά πορτοκαλί, lime, τυρκουάζ, μπλε ηλεκτρίκ και σμαραγδένια πράσινα, με αποχρώσεις όπως οι KR 1705 North Sea, KR 2286 Very Berry, CG 613 Spitha & KR 1403 French Eggs, που συμπληρώνουν μοναδικά τη χρωματική παλέτα.\nΜε το ρετρό να έχει επανέλθει στη μόδα, ροζ και βιολέ αποχρώσεις κάνουν το 2022 ένα ηχηρό comeback, αλλά σε μια σύγχρονη εκδοχή, δημιουργώντας ένα εξαιρετικά φρέσκο και μοντέρνο αποτέλεσμα με μία vintage άποψη. Για τους λάτρεις των ουδέτερων χρωμάτων, η KRAFT Paints προτείνει την αντικατάσταση του λευκού με απαλές αποχρώσεις του γκρι, ενώ η χρωματική γκάμα ολοκληρώνεται με σκοτεινές αποχρώσεις γήινου καφέ, εμπλουτισμένου με λίγο γκρι και μια τίντα πράσινο που διεκδικούν την προσοχή, ως απολύτως εκλεκτά, κομψά και θεατρικά χρώματα.\nΗ KRAFT Paints διαθέτει 4 εργαλεία για την επιλογή της ιδανικής απόχρωσης. Τη βεντάλια Inspired Collection, η οποία αποτελείται από 1.741 αποχρώσεις αλλά και την καινοτόμο βεντάλια Reflective Collection που περιλαμβάνει 185 μοναδικές αποχρώσεις, ιδανικές για την εξωτερική επιφάνεια του σπιτιού. Ακόμη, την Colors of Greece Collection που διαθέτει 164 αυθεντικές ελληνικές αποχρώσεις και την συλλογή RAL Classic Collection, την πιο γνωστή βεντάλια αποχρώσεων παγκοσμίως.\nΣτη νέα αυτή εποχή που η λειτουργικότητα πηγαίνει χέρι-χέρι με τη δημιουργικότητα, η χρωματική παλέτα της KRAFT Paints προτρέπει τους ανθρώπους να βρουν τον μοναδικό τους χαρακτήρα, συνδυάζοντας χρώματα και φινιρίσματα, που θα ανανεώσουν τη διάθεση και το σπίτι τους.\nΠΡΟΗΓΟΥΜΕΝΟ ΑΡΘΡΟΜετατρέψτε το μπαλκόνι σας σε έναν ονειρικό ανθισμένο κήπο\nΕΠΟΜΕΝΟ ΑΡΘΡΟ Η Samsung καθορίζει τις δυνατότητες της οικιακής ζωής με την παγκόσμια επέκταση της σειράς Bespoke στην έκθεση Bespoke Home 2022


Η «μάχη» Βόρειων και Νότιων | lefkadaonline.gr\nΈνας είναι ο φόβος: να χαθεί η μπάλα… Οι ανάγκες των χωρών του Νότου είναι άμεσες και δεν υπάρχει χρόνος. Ένα ευρωπαϊκό παιχνίδι εξουσίας, που μπορεί πάντως και να αφήσει τις τράπεζες ακάλυπτες, φαίνεται να εξελίσσεται σε ό,τι αφορά τον σχεδιασμό αντιμετώπισης των «κόκκινων» δανείων. Εκλογές γαρ στην Ευρώπη και μια προσπάθεια ποιος θα ελέγξει τι, θα έπρεπε να σημειωθεί πως υπάρχει.\nΌλα όσα συμβαίνουν πιθανότατα δεν θα γίνονταν τόσο εμφανή στην περίπτωση που δεν άλλαζαν οι επικεφαλής των διαφόρων θεσμών στην Ε.Ε. Ο ευρωπαϊκός Νότος επιχειρεί να επιδράσει πάνω στον Βορρά και ο δεύτερος κινείται αρκούντως διαδραστικά για να εμβολίσει τον Νότο. O SSM, όπως τουλάχιστον λέει το Bloomberg, διατηρεί μια κάποια κριτική διάθεση στο σχέδιο της Κομισιόν μέσω της επικεφαλής του Ντανιέλ Νουί, τη θέση της οποίας αναλαμβάνει ο Ιταλός Αντρέα Ένρια. Ο κ. Ένρια επικράτησε στην κούρσα της διαδοχής του SSM και έτσι η αρμονία του Νότου για όσο διάστημα ο Super Mario παραμένει στο πηδάλιο της ΕΚΤ θεωρείται διασφαλισμένη.\nΟ Μάριο Ντράγκι, όμως, αποχωρεί τον Οκτώβριο του 2019 και η κούρσα της διαδοχής του έχει ήδη αρχίσει -χωρίς να έχει κριθεί-, με την Άγκελα Μέρκελ να θέλει να ελέγξει το παιχνίδι, κάτι που πάντως δεν είναι και το ευκολότερο πράγμα στον κόσμο, αφού στην παρούσα φάση η Γερμανίδα καγκελάριος διαχειρίζεται προβλήματα στο εσωτερικό της χώρας της.\nΣυγχρόνως τον Μάιο του 2019 οι ευρωεκλογές αναδιατάσσουν όλους τους ευρωπαϊκούς θεσμούς, την Κομισιόν και το Ευρωκοινοβούλιο. Οι συμμαχίες με βάση τα προγνωστικά στήνονται ήδη! Ο Νότος πρέπει να προσφέρει τις ενισχύσεις του, μα για να γίνει αυτό κάποια προβλήματά του πρέπει κιόλας να λυθούν. Οι τράπεζες τυγχάνει να είναι απειλή μιας νέας κρίσης τόσο στην Ελλάδα όσο και στην Ιταλία, ενώ με τα «κόκκινα» δάνεια δεν καλοπερνάνε ούτε η Ισπανία ούτε η Πορτογαλία, ασφαλώς ούτε και η Κύπρος.\nΚαι σ’ όλα αυτά τα δύσκολα και πιθανόν ακατανόητα, εμείς που βγήκαμε από τα μνημόνια, μέσω Τράπεζας της Ελλάδος αλλά και του Ταμείου Χρηματοπιστωτικής Σταθερότητας, διαμορφώνουμε τα δικά μας σχέδια, τις δικές μας προτάσεις για τα NPEs, τις οποίες στη συνέχεια τις παρουσιάζουμε -προς έγκριση;- και στα ευρωπαϊκά fora. Συγχρόνως μια ελληνική συστημική τράπεζα παρουσιάζει, ανακοινώνει και παρακολουθεί τη δική της πρόταση.\nΕυλόγως αναρωτιέται κανείς τι ακριβώς γίνεται και καταλήγει στη σπουδαία παλιά ρήση: Να οργανωθούμε λίγο, βρε παιδιά…\n← Σημίτης: Οι κυβερνώντες να μην παράγουν λάσπη\nΚέικ γεμιστό με κρέμα και επικάλυψη σοκολάτας →\nΣτο «κόκκινο» η τουρκική προκλητικότητα – Μπαράζ παραβιάσεων και τέσσερις εμπλοκές πάνω από το Αιγαίο\nΒαμβακερό maxi φόρεμα με V λαιμόκοψη SD8264.8001+1 €17.95


Το μυστικό της Αγκάθα Κρίστι -Οταν εξαφανίστηκε για 11 ημέρες [εικόνες] | iefimerida.gr\nΟΙ ΟΜΟΙΟΤΗΤΕΣ ΜΕ ΜΙΑ ΤΑΙΝΙΑ\nΤο μυστικό της Αγκάθα Κρίστι -Οταν εξαφανίστηκε για 11 ημέρες [εικόνες]\nΟ άπιστος σύζυγος, που θέλει διαζύγιο. Η έξυπνη, διάσημη σύζυγος, την οποία λατρεύει ο κόσμος. Τα παράξενα στοιχεία, που οδηγούν σε λάθος συμπεράσματα. Η τρέλα των ΜΜΕ και χιλιάδες εθελοντές που ψάχνουν την εξαφανισμένη. Και η ξαφνική επιστροφή της. Μοιάζει τόσο πολύ με την υπόθεση της ταινίας «Το Κορίτσι που εξαφανίστηκε». Πρόκειται όμως για κάτι που συνέβη στη ζωή της Αγκάθα Κρίστι.\nΗ ταινία, με πρωταγωνιστές τον Μπεν Αφλεκ και την Ρόζαμουντ Πικ, «έσπασε» τα ταμεία. Αυτό που δεν ξέρουν οι περισσότεροι όμως είναι πως μία παρόμοια ιστορία εκτυλίχθηκε το 1926, με τη διάσημη συγγραφέα στο επίκεντρο.\nΗταν μόλις είχε δημοσιευθεί έκτο της βιβλίο, όταν στις 9.45 το πρωί της 3ης Δεκεμβρίου, έφυγε από το σπίτι της στο Μπέρκσαϊρ. Εγκατέλειψε αργότερα το αυτοκίνητο, με αναμμένα τα φώτα, μία τσάντα με ρούχα και το δίπλωμα οδήγησης που είχε λήξει, στην άκρη ενός δρόμου κοντά στο Γκίλφορντ.\nΗ αστυνομία άρχισε αμέσως να ψάχνει την 35χρονη τότε Κρίστι. Επί 11 ημέρες ακούγονταν πολλές εκδοχές, αλλά παρέμενε άγνωστο το πού βρίσκονταν. Ο κόσμος φοβόταν το χειρότερο, αν και κάποιοι σκέφτονταν ότι ίσως πρόκειται για ένα κόλπο, προκειμένου να στραφεί η προσοχή στο νέο της βιβλίο. Ο σύζυγός της πάντως, ο συνταγματάρχης Αρτσι Κρίστι- πιλότος του Α' Παγκοσμίου Πολέμου που φαινόταν να έχει περισσότερο ενδιαφέρον για το γκολφ παρά για τη σύζυγό του- συγκέντρωσε τις υποψίες.\nΟ γάμος τους είχε προβλήματα. Οπως και στην περίπτωση του πρωταγωνιστικού δίδυμου στο «Κορίτσι που εξαφανίστηκε», εκείνη ήταν η διάσημη, εκείνος ο άπιστος σύζυγος. Πριν εξαφανιστεί η Κρίστι, εκείνος της ανακοίνωσε ότι η προσπάθειά τους να τα ξαναβρούν έπεφτε στο κενό και ότι εκείνος είχε πρόθεση να παντρευτεί την ερωμένη του. Εκείνο το πρωινό, ο Αρτσι Κρίστι της είχε ανακοινώσει ότι θα περνούσε το σαββατοκύριακο «με φίλους», κάτι που σήμαινε- όπως εκείνη ήδη ήξερε- ότι θα περάσει το διήμερο με την ερωμένη του, την Νάνσι Νιλ.\nΤο κίνητρο της Αγκάθα Κρίστι όταν εξαφανίστηκε ήταν ξεκάθαρο. «Ηθελε να χαλάσει το σαββατοκύριακό του με την Νιλ, να τον κάνει να υποφέρει, αν και ακόμη τον λάτρευε. Δεν μπορούσε κανείς να προβλέψει την αντίδραση του Τύπου», εξηγεί στην Independent ο Τζάρεντ Κέιντ, συγγραφέας του «Η Αγκάθα Κρίστι και οι 11 ημέρες της εξαφάνισης».\nΗ είδηση βρέθηκε στο πρωτοσέλιδο των New York Times και 15.000 εθελοντές άρχισαν να την ψάχνουν, μαζί με αεροπλάνα και κυνηγόσκυλα. Εγιναν έρευνες σε λίμνες και ποτάμια. Το υπουργείο Εσωτερικών πίεζε την αστυνομία να λύσει το μυστήριο. Ακόμη και οι συνάδελφοι συγγραφείς μυστηρίου ενεπλάκησαν. Ο Αρθουρ Κόναν Ντόιλ έδωσε ένα γάντι της σε μέντιουμ, που είπε ότι εκείνη ζούσε ακόμη και ότι θα επέστρεφε την επόμενη εβδομάδα. Και όλο αυτό το διάστημα, οι εφημερίδες καταδίκαζαν το σύζυγό της, ή δημοσίευαν φωτογραφίες κάνοντας υποθέσεις για το πόσο μπορεί να έχει αλλάξει εκείνη την εμφάνισή της.\nΜετά από 11 ημέρες, η Αγκάθα εντοπίστηκε. Ενας μουσικός την αναγνώρισε σε ένα ξενοδοχείο, όπου ζούσε με ψεύτικο όνομα, χρησιμοποιώντας τα μετρητά που είχε πάρει μαζί της για τη νέα της ζωή. Μάλιστα, είχε επιλέξει το μικρό όνομα της ερωμένης του συζύγου της, καθώς συστηνόταν ως Νιλ.\nΠαραμένει μυστήριο το τι ήθελε να πετύχει η Κρίστι με την εξαφάνισή της. Να τιμωρήσει το σύζυγό της για να τον ξανακερδίσει; Ή είχε προσωρινή αμνησία- εξαιτίας κατάθλιψης- και πιθανότατα με τάσεις αυτοκτονίας; Οπως και να έχει, γεγονός είναι ότι αφού εγκατέλειψε το αυτοκίνητό της, η συγγραφέας πήγε με τρένο στο Λονδίνο, από όπου έστειλε επιστολή στον αδερφό του Αρτσι, Κάμπελ, και στη συνέχεια στο ξενοδοχείο στο Χάρογκεϊτ, όπου εμφανίστηκε ως Τερέζα Νιλ από το Κέιπ Τάουν.\nΣτο «Κορίτσι που εξαφανίστηκε», ο άνδρας εγκλωβίζεται τελικά με μία ψυχοπαθή σύζυγο, που περιμένει το παιδί του. Στην πραγματική ζωή, η επιθυμία της Κρίστι να κρατήσει το σύζυγό της απέτυχε. Εξευτελισμένος από το επεισόδιο και πιο αποφασισμένος από ποτέ να το σκάσει με την ερωμένη του, ο Αρτσι Κρίστι χώρισε τη συγγραφέα το 1928. Παντρεύτηκε τελικά την Νάνσι Νιλ, ενώ και η Αγκάθα Κρίστι έκανε δεύτερο γάμο, με τον αρχαιολόγο Μαξ Μαλόουαν, ενώ δεν μίλησε ποτέ δημόσια για όσα συνέβησαν τότε.


Βαθειά Αγγλία… « απέραντο γαλάζιο\nΈνα από τα δύο θεμελιώδη ζητήματα που αναδεικνύονται από το βρετανικό δημοψήφισμα και το αποτέλεσμα του είναι κατά πρώτον το προφανές, αλλά διασκεδαστικά αποκρυπτόμενο παρ’ ημίν : στον πυρήνα του Ευρωπαϊκού Καπιταλισμού, τα αποτελέσματα των Δημοψηφισμάτων γίνονται σεβαστά από τις κυρίαρχες ελίτ, ακόμη κι αν είναι οριακά, ακόμη και αν οι συνέπειες τους είναι μάλλον δυσμενείς για αυτές\nΣε πλήρη αντίθεση με την υποανάπτυκτη βαλκανική περιφέρεια, όπου τα ΟΧΙ βαφτίζονται ΝΑΙ στην ιερή αποικιακή κολυμπήθρα της εξάρτησης. Και αυτό σημαίνει πολλά. Η περιστολή της συλλογικής αυτό-έκφρασης αφήνει ανεκπλήρωτη την πρωταρχική ταυτοτική ανάγκη της Αυτονομίας και οδηγεί αναντίρρητα στην παγίδευση σε ένα καθοδικό σπιράλ Υποταγής. Δεν είναι δηλαδή μόνο η προκλητική άρνηση της λαϊκής ετυμηγορίας, όταν αυτή δεν συνάδει με τα συμφέροντα της κυρίαρχης τάξης, είναι και η μαζική λαϊκή «εκπαίδευση» στη ματαίωση και στην απογοήτευση κάθε ανάγκης αυτό-έκφρασης και, εν τέλει, στην εδραίωση της Υποταγής. Για να μην πούμε, ότι επιπρόσθετα καλλιεργεί και το χρόνιο αίσθημα μειονεξίας του Λαού μας απέναντι στη «φωτισμένη και δημοκρατική» Εσπερία.\nΤο δεύτερο θεμελιώδες, και μάλλον πολύ πιο καίριο, ζήτημα, προκύπτει από τη στοιχειώδη ανάλυση των κοινωνικών χαρακτηριστικών των δυνάμεων που τάχθηκαν υπέρ της μιας ή της άλλης εκδοχής του Δημοψηφίσματος. Τα στοιχεία αυτά είναι, εν πολλοίς, αδιάσειστα και αναδεικνύουν την αναγκαιότητα μιας άλλης ερμηνευτικής, που να αφορά περισσότερο στη μετανεοτερική πραγματικότητα και λιγότερο στον 20ο αιώνα ή στην «18η Μπρυμαίρ του Ναπολέοντα Βοναπάρτη». Όχι λοιπόν, το λούμπεν προλεταριάτο δεν είναι μια ομάδα «χωρικών που αδυνατούν να αντιπροσωπεύσουν τα πολιτικά τους συμφέροντα», ούτε μπορεί κανείς απλά να καταγγέλλει τον «αντιδραστικό τους ρόλο» και να ησυχάζει, ούτε βέβαια είναι αρκετό, πλέον, να ερμηνεύουμε τις βαθύτατες κοινωνικές αλλαγές που, ανεπίγνωστα ακόμη, διαδραματίζονται «με όρους σύγκρουσης αντικρουόμενων συμφερόντων και των υλικών δυνάμεων που τις καθορίζουν». Το παιχνίδι άλλαξε πίστα και το να «ταμπελιάζει» κανείς τα εκατομμύρια των προλετάριων που ψήφισαν υπέρ του Brexit σαν ακροδεξιούς, αμόρφωτους, λαϊκιστές ή απομονωτιστές (κατά Τσίπρα), δεν δείχνει τίποτα περισσότερο παρά τη βαθιά ψυχαναγκαστική ανάγκη των κυρίαρχων ελίτ να μορφοποιήσουν όπως-όπως τον ανασφαλή ευρωπαϊκό βάλτο που φαντασιώνουν ως «κοινωνία». Να σχηματοποιήσουν και να πειθαρχήσουν στις δικές τους εξουσιαστικές ανάγκες το ξεχειλωμένο δυτικό πουλοβεράκι. Γι’ αυτό και οι καιροί που έρχονται, θα έχουν πολλά «πλυντήρια», διάφορα μαλακτικά, αρκετά στενέματα, και κυρίως, ετικέτες.\nΤι μας λένε, όμως, τα στοιχεία.\nΣτα μητροπολιτικά κέντρα, κατεξοχήν του Λονδίνου, αλλά και στο Μάντσεστερ και στο Λίβερπουλ, υπερψηφίστηκε το Remain. Ειδικότερα, στο κέντρο του Λονδίνου, το Remain συσπείρωσε το 75% των ψήφων και στο ευρύτερο μητροπολιτικό Λονδίνο το 59%. Και πως αλλιώς θα μπορούσε να γίνει, αφού η Μητρόπολη, εξ΄ ορισμού, επιδιώκει τη σύνθεση όλης της επικράτειας, απεχθάνεται τις διασχιστικές τάσεις και «ζει» από τη συγκατοίκηση όλων «εκεί», όχι τόσο γεωγραφικά, όσο μέσω του εξουσιαστικού πλέγματος των δικτύων της. Η Μητρόπολη είναι το κέντρο της «μαγικής εμπορικότητας», η χαρά της κάθε πρέζας και της κάθε μαγικής σκέψης, αρκεί να μπορεί να αγοράσει κανείς το κατάλληλο «χάπι». Αν στο σαχλό «πρόσωπο» της Μητρόπολης, πεθαίνει ταυτόχρονα και η Πόλη και η Ύπαιθρος, στη φάτσα του μαγεμένου μικροαστού που τη διεκπεραιώνει, σκοτώνεται ταυτόχρονα και ο Εαυτός και η Συλλογικότητα. Αυτό που παραμένει ακόμη παγιδευμένο μέσα στο Μητροπολιτικό δίχτυ, είναι ένα ελάχιστο του Εαυτού και ένα ολίγον από Συλλογικότητα. Ένα απόκομμα της Πόλης κι ένα τρίμμα της Υπαίθρου. Με μια κουβέντα, η «ζωντάνια» κατοικεί έξω από το μητροπολιτικό κέντρο σε περιοχές λιγότερο «κατοικήσιμες». Η Μητρόπολη είναι ένας απελπισμένος κόσμος , που απλά οφείλει να κινείται. Είναι αδιανόητο να περιμένει. Πρέπει να προλάβει να «καταστραφεί». Όσο κινείται, δεν «χαμπαριάζει» το κενό. Και η απομάκρυνση από την Ευρωπαϊκή Ένωση θα την ακινητοποιήσει, πιστοποιώντας τη μετέωρη ύπαρξη της. Η αγωνία δεν είναι μην πεθάνει με το Brexit, είναι μην τυχόν και γίνει η νεκροψία.\nΑντίθετα, στις υποβαθμισμένες περιοχές που πλήττονται από την αποβιομηχανοποίηση, το Brexit ξεπέρασε, συχνά, ακόμη και το 70%. Έξω από την Μητρόπολη, το «λουμπεναριό» της «Υπαίθρου», δεν πέφτει στα γόνατα για να αναρριχηθεί σε καμιά εργασιακή ή άλλη ιεραρχία και καυχιέται ότι δεν δίνει δεκάρα τσακιστή για την Ευρώπη, την Οικονομία, την Ανάπτυξη, την Απασχόληση ή όποιο άλλο μύθο παράγει η κάθε Μητρόπολη. Η μόδα των business as usual , φαίνεται πως δεν πιάνει εδώ. Οι managers του City, οι χρηματιστές και λοιποί, μοιάζουν κάπως βουτηγμένοι σ’ ένα υγειονομικό betadine, μυρίζουν φορμόλη και προκαλούν μονάχα χαχανητά, σαρκασμό και περιφρόνηση. Στην ιδιότυπη ιεραρχία της αποστροφής, διαγκωνίζονται με το μπάτσο για την πρώτη θέση. Μπορώ να ακούσω έναν άνεργο σ’ ένα τυπικό μπαρ στα περίχωρα του Λίβερπουλ να σαρκάζει το Ευρωπαϊκό όραμα: «σόρρυ κιόλας, αλλά δεν γαμιόσαστε!». Και κυριολεκτεί!\nΣτην αγγλική περιφέρεια, ένας ολόκληρος κόσμος, ένας κόσμος ήδη εφικτός, ζει «μια χαρά» χωρίς τους μύθους για τα εργασιακά δικαιώματα, τη σύνταξη και το πολυδιαφημισμένο και συνταγματικά εγγυημένο δικαίωμα στην εργασία. Ειδικά για το τελευταίο, γελάνε και τα συρτάρια των γραφείων των ιδιωτικών εταιρειών ενοικίασης «εργαζομένων». Ο Πωλ Λαφάργκ και το Δικαίωμα του στην Τεμπελιά, κυκλοφορεί εδώ με μια άνεση που φέρνει τον πεθερό του τον Κάρολο σε δύσκολη θέση. Και το πιο ζόρικο για τις «αριστερές» συνειδήσεις μας, είναι ότι αυτός ο κόσμος δεν νιώθει ούτε καν «επισφαλής εργασιακά», κυρίως γιατί έχει πάψει να ορίζει τον Εαυτό του σε σχέση με το παραμύθι της Εργασίας. Ή καλύτερα, δεν ορίζει την ύπαρξη του σε αναφορά με την πραγματικότητα της αφαίρεσης της Εργασίας. Αν δεν το καταλάβαμε, ο κόσμος αυτός δεν αποδέχεται πλέον ούτε καν την ανάγκη για εργασία, αφού, έτσι κι αλλιώς αυτό που πάντα έκανε είναι διάφορες μικροδουλειές. Για τον κόσμο αυτό, η επιχείρηση δεν είναι ένας τόπος-τρόπος για να υπάρχει και αρνείται ολοκληρωτικά σ΄αυτήν ακριβώς την αφαιρεμένη εργασία τη δυνατότητα να τον προσδιορίζει ταυτοτικά. Για το προλεταριάτο που ζει στη σκιά των Μητροπόλεων σε όλη την Ευρώπη, σκιά είναι η Μητρόπολη. Υπαρξιακή σκιά. Σ΄ αυτήν την υπαρξιακή σκιά, η εργασία μοιάζει να είναι ο μόνος τρόπος να υπάρχει κανείς. Αλλά αν βγει κανείς από κει, ανακαλύπτει έκπληκτος, ότι μπορεί να υπάρχει και ερωτευόμενος. Κι έτσι, όσο κι αν ο μάνατζερ σε καλεί σε συμμετοχή και ο «σύντροφος» σε ταξική πάλη, η αδιαφορία είναι η μόνη απάντηση. Αδιαφορία για μια εργασία-φρίκη που προαπαιτεί τον αναγκαστικό αυτο-ακρωτηριασμό της ύπαρξης για να την κάνει να «υπάρξει».\nΓι’ αυτό, τρυπάει με την καρφίτσα του τη φουσκωμένη μπουρμπουλίθρα του Ευρωπαϊκού κεκτημένου.\nΈξω από τις Μητροπόλεις, ένας άλλος κόσμος γεννιέται ή ζητάει να γεννηθεί, που βασικά γράφει στ’ αρχίδια του, μεταξύ πολλών άλλων, και τις περισπούδαστες αναλύσεις μας και υπογράφει… «Οι Εξόριστοι των Μητροπόλεων»…\n← Πώς δημιουργήθηκαν οι ολιγάρχες στη Ρωσία…\nΤροχαίο με αυτόματο πιλότο… →


Η υπηρεσία θα είναι παρόμοια με αυτές των Apple (HealthKit) και Samsung (S Health), αποδεικνύοντας ότι ο συγκεκριμένος τομέας έχει πολύ μέλλον και φυσικά τεράστια περιθώρια κέρδους για τις μεγάλες εταιρείες. Και εμείς ανησυχούμε για το αν παρακολουθούν τα emails μας…\nThis entry was posted in Google, Health, Rumors. Bookmark the permalink.


Πόρισμα: «Κύριος υπαίτιος ο Χριστόφιας» | Ι LOVE STYLE\n«Συνεκτιμώντας το σύνολο της μαρτυρίας που τέθηκε ενώπιον μας, πρώτος και κύριος υπαίτιος για την κατάσταση στην οποία περιήλθε η οικονομία της χώρας στα πρόθυρα της χρεoκοπίας, είναι ο τέως Πρόεδρος της Δημοκρατίας, ο κύριος Χριστόφιας». Με αυτή την πρόταση αρχίζει την απονομή πολιτικών ευθυνών η Ερευνητική Επιτροπή για την οικονομία.\n«Δεν είχε μέτρο»\nΤο πόρισμα Πική αποδίδει βαρύτατες ευθύνες στον τέως Πρόεδρο της Δημοκρατίας, αφού όπως αναφέρει, «αυτός καθόριζε την οικονομική πολιτική του κράτους, αδιαφορώντας για τις συνέπειες της πολιτικής του στα δημοσιονομικά της χώρας και σε κάθε πτυχή της οικονομίας. Επέμενε στην επιβολή των θέσεων του, αγνοώντας συμβουλές και παροτρύνσεις από ειδήμονες σε θέματα της οικονομίας ως προς τις συνέπειες των αποφάσεων του. Δεν είχε μέτρο. Χαρακτηριστική ήταν η απόφαση του να συμφωνήσει άνευ όρων για την απομείωση των ελληνικών ομολόγων που κατείχαν οι τράπεζες της Κύπρου, χωρίς κανένα αντιστάθμισμα, επιφέροντας καίριο πλήγμα στον τραπεζικό τομέα. Η ασύγγνωστη καθυστέρηση στην υποβολή αιτήματος για στήριξη και συνομολόγηση συμφωνίας, συνέτειναν σε μεγάλο βαθμό στη διόγκωση του δημοσίου χρέους, στη χειροτέρευση των δημοσιονομικών, χρηματοπιστωτικών και άλλων συναφών προς την οικονομία προβλημάτων», αναφέρει χαρακτηριστικά το πόρισμα.\nΗ παράγραφος 1,19 του Μνημονίου της 29ης Νοεμβρίου 2012 άφηνε ανοικτό το ενδεχόμενο διάσωσης των τραπεζών με ίδια μέσα.\nΔεν υπάρχει ένδειξη ότι η τότε κυβέρνηση ήγειρε ένσταση ή διατύπωσε αμφιβολίες ή επιφυλάξεις ως προς τη νομική υπόσταση της απόφασης της Κομισιόν στις 6 Ιουνίου 2012 η οποία κάνει πρόνοια περί τούτου.\nΗ Ευρωπαϊκή Κεντρική Τράπεζα, σε απάντηση της επιστολής αιτήματος της κυπριακής κυβέρνησης για διασαφήνιση του θέματος απομείωσης καταθέσεων σε τράπεζα, της 24ης Φεβρουαρίου 2013, αφήνει ανοικτό το ενδεχόμενο απομείωσης καταθέσεων κατά την εξέταση συμφωνίας για στήριξη της Κύπρου από το Eurogroup του Μαρτίου του 2013.\nΣε άλλο σημείο του πορίσματος, η Επιτροπή επικαλούμενη τις καταθέσεις των αξιωματούχων του Υπουργείου Οικονομικών, εξάγει το συμπέρασμα ότι αν και σε πρώτο στάδιο ο προϋπολογισμός καταρτιζόταν από τους λειτουργούς του Υπουργείου με γνώμονα την αντιστοιχία μεταξύ δαπανών και εισοδημάτων του κράτους, άλλαξε άρδην από την εκτελεστική εξουσία πριν κατατεθεί στη Βουλή. Αυξήθηκαν οι δαπάνες, χωρίς περαιτέρω διερεύνηση του θέματος με τις διευθύνσεις του Υπουργείου Οικονομικών. «Εύλογα συνάγεται ότι ο Πρόεδρος και η Κυβέρνηση λειτουργούσαν κάτω από το πλέγμα «Εγώ κυβερνώ, κάμνω ότι θέλω», αναφέρεται χαρακτηριστικά.\nΕυθύνες αποδίδονται και στα κόμματα της συγκυβέρνησης. «Πρωταρχικά το ΑΚΕΛ που ήταν αλληλένδετο με τον Πρόεδρο Χριστόφια και παρείχε την υποστήριξη του στην Κυβέρνηση του καθόλη τη διάρκεια της θητείας του. Στο στόχαστρο της Επιτροπής και το ΔΗΚΟ το οποίο μετείχε στην Κυβέρνηση Χριστόφια για 3,5 χρόνια. «Αποχώρησε από την Κυβέρνηση τον Αύγουστο του 2011 για το λόγο ότι δεν επήλθε συμφωνία με τον Πρόεδρο ως προς τα μέτρα που έπρεπε να ληφθούν για την αντιμετώπιση της οικονομικής κρίσης. Δεν αποχώρησαν λόγω διαφωνίας, έστω και καθυστερημένα, για τη διαχείριση των οικονομικών από την Κυβέρνηση. Ευθύνες αποδίδονται και στην ΕΔΕΚ η οποία μετείχε στην Κυβέρνηση για δύο χρόνια. «Αποχώρησε από την Κυβέρνηση τον Ιανουάριο του 2010 λόγω διαφωνίας με τους χειρισμούς του «Προέδρου Χριστόφια και την πολιτική του στο κυπριακό. Η κατάρρευση της οικονομίας δρομολογήθηκε από το 2008 και επιτάθηκε το 2009, περίοδος κατά την οποίαν η ΕΔΕΚ μετείχε στην Κυβέρνηση».\nΟ ρόλος της ΚΤ και η απουσία των τραπεζών\nΗ Επιτροπή θεωρεί επίσης σφάλμα το γεγονός ότι στις διαπραγματεύσεις δεν συμμετείχαν εκπρόσωποι των τραπεζών. «Οι διαπραγματεύσεις, βέβαια, περιπλάκηκαν λόγω της έκθεσης PIMCO η οποία σύμφωνα με προβληθέντες ισχυρισμούς, υπέρβαλε τις ανάγκες των τραπεζών, υιοθετώντας υπερβάλλοντας ακραία σενάρια», αναφέρεται χαρακτηριστικά.\nΣε ότι αφορά την συμφωνία για διάθεση των υποκαταστημάτων της Τράπεζας Κύπρου και της Λαϊκής στην Ελλάδα, η Επιτροπή αναφέρει ότι είναι πρόδηλο ότι είχε ως αντικείμενο τον περιορισμό των επιχειρηματικών δραστηριοτήτων των δύο τραπεζών στην Κύπρο. «Μπορεί ακόμα να λεχθεί ότι υπήρχαν ενδεχομένως και αλλότρια κίνητρα χωρών της ευρωζώνης να προσελκύσουν προς ίδιο όφελος καταθέσεις μη Κυπρίων στις κυπριακές τράπεζες. Αφήνονται ακόμα ερωτηματικά ως την επάρκεια της τιμής στην οποία διατέθηκαν. Η παρουσία των τραπεζών στη διαπραγμάτευση ήταν απαραίτητη για το σκοπό αυτό», αναφέρει η Επιτροπή.


Επιστήμη + Πίστη: Τα νεώτερα πειράματα στο CERN στα ίχνη του Δημιουργού;\nΤα νεώτερα πειράματα στο CERN στα ίχνη του Δημιουργού;\nH αρχαία ιδέα περί ατομικότητας της ύλης, μολονότι ξεχασμένη από την κλασσική περίοδο και μετά, άρχισε μόλις πριν λίγους αιώνες να απασχολεί σοβαρά την επιστήμη. Το αποκορύφωμα της σταδιοδρομίας της ιδέας αυτής είναι τα νέα πειράματα στο Ευρωπαϊκό Ερευνητικό Κέντρο CERN που ξεκίνησαν με επιτυχία στις αρχές Απριλίου. Καθώς η επιστήμη εισχωρεί με δριμύτητα σε νέες δομές, φαίνεται ότι «ανακαλύπτει» αργά αλλά σταθερά τα ίχνη του Δημιουργού.\nΤο 1911, ο βρετανός φυσικός Έρνεστ Ράδερφορντ, πρότεινε ένα ατομικό μοντέλο το οποίο θεωρούσε το άτομο ως μινιατούρα του ηλιακού συστήματος. Η θετική μάζα του ατόμου βρισκόταν συγκεντρωμένη στον πυρήνα του και γύρω απ’ αυτόν περιστρέφονταν αρνητικά φορτισμένα ηλεκτρόνια. Αν και το μοντέλο που πρότεινε ο Ράδερφορντ δεν απέδιδε σωστά την πραγματική φύση των ατόμων και τροποποιήθηκε στο εξής από την κβαντομηχανική, αποτέλεσε όμως μια είσοδο για την επιστημονική αναζήτηση του υποατομικού κόσμου. Το άτομο δεν ήταν πλέον άτμητο, αποτελείτο από πυρήνα και ηλεκτρόνια. Το ερώτημα, από τι άραγε αποτελείται ο πυρήνας, γρήγορα βρήκε την απάντησή του με την ανακάλυψη του πρωτονίου το 1914 από τον Ράδερφορντ και του νετρονίου το 1932 από τον Τζέημς Τσάντουϊκ. Λίγα χρόνια αργότερα ο γερμανός χημικός Όττο Χαν και ο συνεργάτης του Φρίτς Στράσσμαν έκαναν μια σημαντική ανακάλυψη: ο πυρήνας του ουρανίου-235 είχε την ικανότητα να διασπάται, δηλαδή να υφίσταται «σχάση», με την βοήθεια ενός νετρονίου χαμηλής ταχύτητας, εκλύοντας μαζί με τα δύο τεμάχια σχάσης του πυρήνα του ουρανίου και μερικά νετρόνια μαζί με σημαντικό ποσοστό ενέργειας.\nΟ πυρήνας αποτελείται από πρωτόνια και νετρόνια. Από τους νόμους του ηλεκτρισμού γνωρίζουμε, πως όμοια φορτία αποστρέφονται. Συνεπώς, το ερώτημα που τίθεται είναι, ποιά είναι η δύναμη που συγκρατεί τον πυρήνα και δεν εκρήγνυται. Πριν από το 1935 μόνο δύο δυνάμεις της Φύσης ήταν γνωστές: η ηλεκτρομαγνητική δύναμη και η δύναμη της βαρύτητας. Το 1935 ο ιάπωνας φυσικός Χιντέκι Γιουκάβα παρουσίασε την θεωρία της πυρηνικής δύναμης. Έδειξε, πως είναι δυνατόν, όταν πρωτόνια και νετρόνια βρίσκονται πολύ κοντά μεταξύ τους, να παράγουν μια δύναμη έλξης χίλιες φορές μεγαλύτερη από την ηλεκτρομαγνητική,απωθητική δύναμη. Ότι συγκρατείται από την πυρηνική αυτή δύναμη δεν μπορεί να διαχωριστεί από την ηλεκτρομαγνητική δύναμη. Η ισχυρή πυρηνική δύναμη κρατάει σταθερό έναν ατομικό πυρήνα όπου θετικά πρωτόνια και ουδέτερα νετρόνια συνυπάρχουν σε συγκεκριμένη αναλογία. Όταν ένας πυρήνας ανακτά αναλογίες έξω από την περιοχή σταθερότητας δεν παραμένει σταθερός. Μικρά σωματίδια «βήτα» (που αποτελούνται από ηλεκτρόνια και αντινετρίνα ή από ποζιτρόνια και νετρίνα) εκπέμπονται υπό την επίδραση της ονομαζόμενης «ασθενoύς» (πυρηνικής) δύναμης ώσπου η αναλογία του πυρήνα προσαρμοσθεί στη σταθερότητα. Η ασθενής δύναμη είναι ξεχωριστή από την πυρηνική δύναμη που σχολιάσαμε προηγουμένως.\nΥπάρχουν επομένως, τέσσερις διαφορετικοί και ανεξάρτητοι τρόποι με τους οποίους τα σωματίδια, που συγκροτούν το σύμπαν αλληλεπιδρούν μεταξύ τους. Ο καθένας απ' αυτούς αποτελεί μια ιδιαίτερη παραλλαγή αλληλεπίδρασης, στην Φυσική κοινώς γνωστή ως «θεμελιώδης δύναμη». Μπορούν να ταξινομηθούν, ανάλογα με το μέγεθος ισxύς τους, ως εξής (βλ. πίνακα 1):\n10-11 = 0,00000000001\n10-39 = 0,000000000000000000000000000000000000001\nΠίνακας 1: Θεμελιώδεις δυνάμεις σε σχέση με το μέγεθος ισχύος τους\nΗ Φυσική όμως δεν παρέμεινε στον πυρήνα. Πίσω από το ερώτημα, τι συγκροτεί την πυρηνική δύναμη ανακάλυψε πως τόσο το πρωτόνιο όσο και το νετρόνιο δεν είναι στοιχειώδη. Στις δεκαετίες του '50 και '60, ανακαλύφθηκε ένας πολύ μεγάλος αριθμός σωματιδίων, μέσω πειραμάτων σκέδασης, που οδήγησε τους επιστήμονες σε μεγάλη σύγχυση. Η τάξη αποκαταστάθηκε όμως και πάλι, όταν κατά τη διάρκεια της δεκαετίας του '70 διατυπώθηκε το Καθιερωμένο Μοντέλο (Standard Model), στο οποίο ο μεγάλος αριθμός των σωματιδίων εξηγήθηκε ως ο συνδυασμός άλλων, πιο θεμελιωδών σωματιδίων, των κουάρκ (quarks).\nΓια να μπορέσουν οι επιστήμονες να εισχωρήσουν βαθύτερα στην πυρηνική δομή πρέπει να εφευρίσκουν όλο και πιο ικανά μέσα παρατήρησης («μικροσκόπια»). Όσο πιο μικροσκοπικά τα αντικείμενα έρευνας, τόσο μεγαλύτερα και ακριβότερα τα μηχανήματα για την ανίχνευσή τους, τόσο και ψηλότερη η απαιτούμενη ενέργεια για την εισχώρηση στον υποατομικό κόσμο (βλέπε πίνακα 2).\nΠίνακας 2: Η δομή της ύλης\nΑπό το 1979 έως το 1981 εργάστηκα ως ερευνητής στον επιταχυντή και συσσωρευτικό δακτύλιο DESY του Αμβούργου στη Γερμανία. Την εποχή εκείνη λεπτόνια (ηλεκτρόνια και ποζιτρόνια) επιταχύνονταν με ιλιγγιώδη ταχύτητα για να σκεδάσουν σε συγκεκριμένα σημεία εξαϋλώνοντας, μετατρέποντας την μάζα τους δηλαδή σε ενέργεια, δίνοντας έτσι αφορμή για την «δημιουργία» νέων σωματιδίων. Ο Ευρωπαϊκός Οργανισμός Πυρηνικών Ερευνών CERN είναι σήμερα το μεγαλύτερο σε έκταση κέντρο πυρηνικών ερευνών και ειδικότερα της Φυσικής Υψηλών Ενεργειών στον κόσμο. Βρίσκεται δυτικά της Γενεύης, στα σύνορα Ελβετίας και Γαλλίας. Ιδρύθηκε το 1954 από δώδεκα ευρωπαϊκές χώρες και σήμερα αριθμεί 20 κράτη-μέλη, μεταξύ των οποίων και η Ελλάδα, η οποία είναι και ιδρυτικό μέλος. Η κύρια λειτουργία του CERN αφορά την παροχή επιταχυντών σωματιδίων για την πειραματική έρευνα στο πεδίο της Φυσικής Υψηλών Ενεργειών. Λειτουργούν πολλοί επιταχυντές, ένας εκ των οποίων είναι και ο LHC (Μέγας Επιταχυντής Σύγκρουσης Ανδρονίων), ο οποίος αναπτύσσεται σε υπόγεια κυκλική σήραγγα 27 χιλιομέτρων και επιτρέπει δέσμες πρωτονίων (και αντιπρωτονίων) να επιταχύνονται σε πολύ υψηλές ενέργειες.\nΑπό τις αναμενόμενες συγκρούσεις των πρωτονίων στον CERN, στη δεδομένη ενέργεια, ελπίζουν οι επιστήμονες ότι θα σχηματισθεί προς το παρόν ένα μη παρατηρήσιμο πλην όμως αναζητούμενο, σωματίδιο Χιγκς (Higgs boson), του οποίου η μη παρατήρηση έως τώρα είναι ένας από τους «χαμένους κρίκους» του Καθιερωμένου Μοντέλου της Φυσικής Υψηλών Ενεργειών. Η πειραματική παρατήρηση του σωματιδίου Χιγκς θα οδηγήσει στην ερμηνεία πώς τα υπόλοιπα στοιχειώδη σωματίδια αποκτούν μάζα κατά το μοντέλο Χιγκς. Η τυχόν επαλήθευση της ύπαρξής του θα αποτελέσει και ένα πολύ σημαντικό βήμα στην αναζήτηση μίας Μεγάλης Ενοποιημένης Θεωρίας που προσπαθεί να ενωποιήσει τρεις από τις τέσσερις θεμελιώδεις δυνάμεις: τον ηλεκτρομαγνητισμό, την ισχυρή αλληλεπίδραση, και την ασθενή αλληλεπίδραση. Το μποζόνιο Χιγκς μπορεί επίσης να βοηθήσει να εξηγηθεί γιατί η απομένουσα αλληλεπίδραση, η βαρύτητα, είναι τόσο ασθενής σε σύγκριση με τις άλλες τρείς θεμελιώδεις δυνάμεις.\nΟι πρώτες δέσμες πρωτονίων άρχισαν να κυκλοφορούν στον επιταχυντή τον Σεπτέμβρη του 2008, σύντομα όμως παρουσιάστηκε πρόβλημα στους μαγνήτες του. Τελικά, μόλις πριν από λίγες μέρες, στις 30 Μαρτίου του 2010, σημειώθηκε το ιστορικό ρεκόρ της σύγκρουσης δεσμών με συνδυασμένη ισχύ 7 TeV (τέρα-ηλεκτροβόλτ). Η ενέργεια που δημιουργήθηκε κατά τη σύγκρουση αυτή είναι ίση μ' εκείνη που θα απελευθέρωνε ένα όχημα αν προσέκρουε σε τοίχο με την ταχύτητα του ήχου!\nΣ' ένα άρθρο που δημοσιεύτηκε στην βρετανική εφημερίδα "Γκάρντιαν" στις 30 Ιουνίου 2008, την εποχή όπου δημιουργήθηκαν φήμες πως τα πειράματα στο CERN πιθανώς να οδηγούσαν σε «μαύρη τρύπα» στην οποία ίσως και να εξαφανιζόταν ολόκληρος ο πλανήτης μας, ο Μίτσιο Κάκου , καθηγητής Φυσικής στο Πανεπιστήμιο Σίτι της Νέας Υόρκης, υποστήριξε τον επιταχυντή του CERN ως μια κρίσιμη επένδυση. «Ευρωπαίοι και Αμερικανοί δεν θα επένδυαν δέκα δισεκατομμύρια δολάρια σε ένα κύλινδρο για τίποτα», δήλωσε. «Εξερευνούμε τις απαρχές της φυσικής και της κοσμολογίας με τον επιταχυντή γιατί θέλουμε να έχουμε ένα παράθυρο στη δημιουργία, να αναπαράγουμε ένα μικρό κομμάτι της Γένεσης για να ξεκλειδώσουμε μερικά από τα μεγαλύτερα μυστικά του σύμπαντος».\nΌχι μόνο βοηθάει η έρευνα αυτή στο να ανιχνεύσουμε τις πρώτες στιγμές της Δημιουργίας, αλλά μας δίνει την δυνατότητα να εισχωρήσουμε και στα ίδια τα μυστήρια της ύλης για να επαληθευτούν αυτά που η προς Εβραίους Επιστολή περιγράφει για τον Χριστό: «… φέρων τε τα πάντα τω ρήματι της δυνάμεως αυτού (1/3)».\nΟ καθηγητής Χανς Ρόρμπαχ  δίνει μια κατανοητή εξήγηση: «… Σήµερα έχουµε µια τελείως διαφορετική αντίληψη περί ύλης, σε σχέση με την παλιά αντίληψη της μηχανιστικής-αιτιοκρατικής εποχής. Η ύλη, όπως η επιστήμη τώρα δέχεται, ισοδυναμεί µε ενέργεια. Όμως ξέρουμε τί είναι αυτό που ονομάζουμε ενέργεια; Ξέρουµε απλώς πώς «ενεργεί» και τί μπορούµε να κάνουµε µ' αυτήν, χωρίς να μπορούµε να περιγράψουµε τη φύση της. Ένα τεμάχιο ύλης - και το σώµα µας είναι ένα µέρος ύλης - πρέπει να το θεωρήσουµε ως µεγάλη συρροή πολλών στοιχειωδών σωματιδίων. Μόνο µέσω της πολύ γρήγορης αλλά τακτικής κίνησης αυτών των σωματιδίων προέρχεται η οπτική αίσθηση της ύλης. Τώρα, µπορεί να αντιτάξει κανείς, ότι τουλάχιστον αυτά τα μικρά τεµάχια, τα στοιχειώδη σωματίδια, από τα οποία αποτελούνται τα άτοµα, τα µόρια, η ύλη στο σύνολό της, είναι κάτι το υλικό. Αλλά δεν είναι έτσι αυτό. Ακόµη και τα σωματίδια που ισοδυναμούν µε ενέργεια, µπορεί να παροµοιαστούν µε ταλαντώσεις. Όµως, πρέπει να έχει κανείς υπ' όψη, ότι τέτοια παροµοίωση µόνο κατά µέρος αντιστοιχεί στην πραγµατικότητα. Αν θεωρήσουµε την ενέργεια ως µορφή ταλαντώσεων, τότε πρέπει να κατανοήσουμε πως δεν υπάρχει µέσο το οποίο ταλαντεύεται, όπως λ.χ. ο αέρας στα ηχητικά κύµατα ή το νερό στα υδάτινα κύματα. Πρόκειται για κύµατα χωρίς µέσο. Η ύλη συνίσταται λοιπόν από ταλαντώσεις χωρίς να υπάρχει φορέας. Ομολογώ πως δεν είναι εύκολο να µπεί κανείς σ' αυτόν τον τρόπο σκέψης. ...\n«Αν κανείς ρωτήσει τί βρίσκεται πέρα από το όριο αυτό, δηλαδή, τί παράγει αυτές τις ταλαντώσεις, τις οποίες θεωρούμε χωρίς να μπορούμε να εξηγήσουµε, τότε υπάρχουν δυο δυνατές απαντήσεις. Η µια είναι: «Από το τίποτα». Κάθε άθεος ή µηδενιστής µπορεί να υποθέσει, µε βάση την επιστηµονική γνώση, πως ο κόσµος έγινε από το τίποτα. Η άλλη είναι: «Από την αόρατη πραγµατικότητα του Θεού». Όποιος πιστεύει, πως υπάρχει Δηµιουργός και πως αυτός ο Δηµιουργός όχι µόνο έπλασε τον κόσµο, αλλά και τον διατηρεί, µπορεί να ολοκληρώσει την επιστηµονική γνώση ως εξής: Αυτές οι ταλαντώσεις είναι το αποτύπωµα του Θεού, προέρχονται από Εκείνον και αποτελούν στον χώρο και τον χρόνο, την Δηµιουργία του.\n«Και οι δυό εξηγήσεις, τόσο αυτή του πιστού όσο και αυτή του άπιστου, ούτε δικαιολογούνται αλλά ούτε και αµφισβητούνται επιστηµονικά. Στηρίζονται και οι δυό σε µια επιλογή πέρα από το την επιστηµονική γνώση. Ολοκληρώνεται η σηµερινή αντίληψη για τη Φύση τόσο µε την θεµελίωσή της στην ανυπαρξία όσο στην αόρατη πραγµατικότητα του Θεού; Προσωπικά πιστεύω στην δεύτερη δυνατότητα, της ύπαρξης του Δημιουργού, και καταλείγω στο τελικό μου επιχείρημα, την απόδειξη ότι η πραγματικότητα των θαυµάτων δεν αντιφάσκει στην επιστηµονική γνώση.» Και συνεχίζει: «Η σύγχρονη γνώση µας περί ύλης συνοψίζεται ως εξής: Η ύλη ισοδυναµεί µε ενέργεια, δεν είναι στατική, «γίνεται». Εκεί που η επιστηµονική γνώση φτάνει σε όριο, ο πιστός διαθέτει μια επιπλέον πηγή γνώσης, πέρα από την επιστήμη. Διαθέτει το «όργανο» της πίστης, το οποίο, µε την σιγουριά του επιστηµονικού πειράµατος, τον βοηθά να γνωρίζει τον Θεό. Πολλοί δυστυχώς δεν το καλλιεργούν όπως την διάνοιά τους, αλλά το αφήνουν να µαραθεί. Το όργανο αυτό της πίστης καλιεργείται με το να εκθέτουμε τον εαυτό μας στον Λόγο του Θεού …».\nΜήπως, καθώς η επιστήμη εισχωρεί με δριμύτητα σε νέες δομές, «ανακαλύπτει» αργά και σταθερά τα ίχνη του Δημιουργού;\n Hans Rohrbach, Η επιστήμη και τα θαύματα της Βίβλου, έκδοση του Ελληνικού Ινστιτούτου της Βίβλου, Aθήνα, 2η ανανεωμένη και διορθωμένη έκδοση, 2010 (σε pdf): http://www.filos-europe.com/erastos/documents/GR/Rohrbach2.pdf


ELS Toronto LAL Partner School Τορόντο Σχολή Γλωσσών | Κριτικές\nELS Toronto LAL Partner School, Τορόντο, Καναδάς\nΤο σχολείο ELS Toronto LAL Partner School ιδρύθηκε στην πόλη Τορόντο,χώρα Καναδάς το 1997.\nΤο σχολείο βρίσκεται στη διεύθυνση 36 Victoria Street, Τορόντο, Καναδάς (δες στο χάρτη)\n-- 621 828 1007 -- 2014 -- 3624 4530 5134 7248\nγια εγγραφές τουλάχιστον για 1 εβδομάδες - Get a voucher towards one FREE excursion up to a maximum value of GBP 100 (maximum 7 weks tuition). Cannot be combined with any other offer. . Ισχύει μόνο για κρατήσεις σε αυτή την ιστοσελίδα. πριν από 31.10.2019%%. Ισχύει μόνο για σειρές μαθημάτων που αρχίζουν πριν από 31.10.2019%%.\n3176 -- -- -- -- -- -- -- -- -- --\nΑπόλυτα αρχάριοι, έναρξη: 14.Ιαν.2019, 11.Φεβρ.2019, 11.Μαρ.2019, 08.Απρ.2019, 06.Μαΐου.2019, 03.Ιουν.2019, 02.Ιουλ.2019, 29.Ιουλ.2019, 26.Αυγ.2019, 23.Σεπ.2019, 21.Οκτ.2019, 18.Νοεμ.2019, 16.Δεκ.2019\n1374 2316 3394 4459 -- -- -- -- -- -- --\n2019: 14.Ιαν.2019, 11.Φεβρ.2019, 11.Μαρ.2019, 08.Απρ.2019, 06.Μαΐου.2019, 03.Ιουν.2019, 02.Ιουλ.2019, 29.Ιουλ.2019.\n1900 3127 4614 6053 -- -- -- -- -- -- --\n379 C$ ανά εβδομάδα (Βάσει της τιμής των 4 εβδομάδων)\n-- 627 845 1033 -- 2066 -- 3718 4647 5266 7435\n2019: 14.Ιαν.2019, 21.Ιαν.2019, 28.Ιαν.2019, 11.Φεβρ.2019, 18.Φεβρ.2019, 25.Φεβρ.2019, 11.Μαρ.2019, 18.Μαρ.2019, 25.Μαρ.2019, 08.Απρ.2019, 15.Απρ.2019, 22.Απρ.2019, 06.Μαΐου.2019, 13.Μαΐου.2019, 20.Μαΐου.2019, 03.Ιουν.2019, 10.Ιουν.2019, 17.Ιουν.2019, 02.Ιουλ.2019, 09.Ιουλ.2019, 16.Ιουλ.2019, 29.Ιουλ.2019, 05.Αυγ.2019, 12.Αυγ.2019, 26.Αυγ.2019, 02.Σεπ.2019, 09.Σεπ.2019, 23.Σεπ.2019, 30.Σεπ.2019, 07.Οκτ.2019, 21.Οκτ.2019, 28.Οκτ.2019, 04.Νοεμ.2019, 18.Νοεμ.2019, 25.Νοεμ.2019, 02.Δεκ.2019.\nΣημείωση: Μπορείτε να εγγραφείτε online σε όλα τα μαθήματα που προσφέρει το σχολείο ELS Toronto LAL Partner School, Τορόντο μέσω του LanguageCourse.Net. Σε περίπτωση που κάποιο πρόγραμμα μαθημάτων δεν αναφέρεται παραπάνω, παρακαλούμε συμπληρώστε την περιγραφή του προγράμματος στο πλαίσιο των σχολίων της online φόρμας εγγραφής.\n599 1197 1795 2393 3589 4187 4786 5982 7178 178\n945 C$ ανά εβδομάδα\n646 1292 1938 2584 3876 4522 5168 6460 7752 178\n30-50 λεπτά με μέσα μαζικής μεταφοράς\n650 1299 1949 2598 3897 4546 5196 6494 7793 178\n1020 C$ ανά εβδομάδα\n698 1395 2092 2789 4184 4881 5578 6973 8367 178\nΤοποθεσία ELS Toronto LAL Partner School σε Τορόντο\nToronto Pearson International Airport - επιστροφή (και στις 2 κατευθύνσεις) (225C$)\nΈχεις κάποια tips σχετικά με Τορόντο ή επιθυμείς να έρθεις μαζί μου να παρακολουθήσουμε Αγγλικά στη σχολή ELS Toronto LAL Partner School σε Τορόντο; Μπορείς να τσεκάρεις τις αξιολογήσεις και τις πληροφορίες σχετικά με τη σχολή που επίλεξα εδώ\nΈνα PDF αρχείο με προσφορά για ELS Toronto LAL Partner School θα σταλθεί στο email σου, ώστε να μπορέσεις να το καταχωρήσεις στα αρχεία σου ή να το μοιραστείς με κάποιον άλλο\nΕπικοινωνήστε με ELS Toronto LAL Partner School για επιβεβαίωση διαθεσιμότητας\nΤο ερώτημά σας στάλθηκε ELS Toronto LAL Partner School για επιβεβαίωση της διαθεσιμότητας του προγράμματος σπουδών στις ημερομηνίες που επιλέξατε.\nΤο αίτημα στάλθηκε προς ELS Toronto LAL Partner School .